text:
जीवदानी सिनेविजन के बैनर में बी॰वी॰गवाड के बनावल आ दुर्गा मईया के भक्ति पर आधारित कहानी वाली भोजपुरी फिल्म “कसम दुर्गा मईया के” अब रिलीज खातिर तइयार बा. फिल्म के नायिका राधा बियाह के तीन साल बादो महतारी बने खातिर तरसत बाड़ी. डाक्टर कह देता कि ऊ कबहियो महतारी नइखी बन सकत. एह दुख से टूटल राधा मन्नत मानत बाड़ी कि अगर ओकर गोदी भड़ गइल त ऊ दु्गा माई के मन्दिर बनवाई. माँ के कृपा से राधा महतारी बन जात बाड़ी. ओकरा बाद मंदिर के बनावे के काम शुरु होखत बा बाकिर जवना जमीन पर मंदिर बने जा रहल बा तवना पर एगो उद्योगपति नजर गड़वले बा. अइसनका में का मंदिर बन पावत बा एकर जवाब फिल्म देखले पर मिली. फिल्म के कलाकारन में नरेश कनोडिया, हितू कनोडिया, पूर्वी जानी, श्रीकांत सोनी, विशाल पुवार, जीतू पाण्ड्या, मीनाक्षी, शरद शर्मा, वीर महेन्द्र आ खलनायक का भूमिका में बलराम बाड़े. संगीत इकबाल दरबार, सिराज मेनन, आलमगीर खान आ अमन श्लोक के बा. गीत अरविन्द तिवारी आ अशोक सिन्हा के, कथा पटकथा राजन प्रभू आ जय पंड्या के, संवाद मंगल बिहारी के लिखल बा. नृत्य निर्देशक निक्की बत्रा, एक्शनमास्टर मसूद पटेल, कैमरामैन सी॰ जगन आ सह निर्माता स्वप्निल गवाड़ हउवें. फिल्म एही महीना रिलीज हो रहल बा. मुंबई में एह फिल्म के वितरक दिलसा डिस्ट्रीब्यूटर बाड़े.
(स्रोत – समरजीत)


c: text/html

text:
उल्लू! एगो प्राचीन पक्षी। एतना प्राचीन कि जब ब्रह्माण्ड के संरचना भइल त विष्णु भगवान की नाभि से कमल निकरल आ ओपर ब्रह्मा जी पैदा भइलन। मतलब ब्रह्मा की पैदाइश से पहिले शेश शैय्या पर सुतल विष्णु भगवान आ उनकर पांव दबावत लक्ष्मी मैया। ओही लक्ष्मी मइया के वाहन हवें उल्लू। हम अपना ‘उल्लूगिरी’ से इ सिद्ध क दिहलीं कि उल्लू के पैदाइशी ब्रह्मा जी से भी पहिले भइल होई। ‘उल्लू’ केवल एगो पक्षी ना ह। ओकर कई गो रूप-स्वरूप बा। जबतक देश-दुनिया में उल्लूगीरी रही। गदहन की राज में लात आ बात क घमासान चली। केहू यदि बड़ा चालाक बनत बा त ओकरा पीछे जरूर कवनो ‘उल्लू की पट्ठा’ के हाथ बा। केहू यदि केहू के ‘उल्लू बनावत’ बा त उल्लू बने वाला के ही दोष बा। सब जान-बूझ के उल्लू बनल मजबूरी बा। उल्लू प्रकृति क ग्राफ बैलेंस करेवाला जीव ह। यदि दुनिया में सब चालाक ही हो जाई त व्यवस्था गड़बड़ा जाई येह लिए कुछ उल्लू टाइप के लोग भी रहे के चाही। तबे होशियार लोग आपन ‘उल्लू सीधा’ करत रहिहन।
तनी सोचीं, अगर दिन में भी उल्लू का दिखाई देवे लागे बत का होई? हो सके लक्ष्मी मइया के कवनो जाम की झाम में अकेले छोड़ के फुर्र से उड़ जा। लक्ष्मी मइया धन के देवी हईं कि जमाना एडवांस भइला की बाद भी कवनो लग्जरी गाड़ी के आपना वाहन ना बनवली। जेतने महंगा गाड़ी ओतने खर्चा। लक्ष्मी मइया की वाहन की मेन्टीनेंस पर कानी कौड़ी क भी खर्चा ना बा। दिनभर उल्लू बेचारे क लउकबे ना करी आ रात की बेरा कवनो मुड़ेर पर यदि मुर्रर... मुर्रर... बोलले त लोग का अपशकुन ही लागी। वर्ष में एक दिन अइसन पंक्षी के पूजा आ आदर के व्यवस्था बनावेवाला भी उल्लू ना रहलन। असों की दीवाली पर खुशी मनावल गइल। दीप जलावल गइल। पूवा-पकवान खाइल-खियावल गइल। लक्ष्मी मइया के जयकार मनावल गइल। आ जइसे चोर अमवस्या जगावें लें, ओइसे अपनी अन्दर की ‘उल्लूगीरी’ के जगावल गइल। फिर वर्षभर आपन उल्लू सीधा कइल जाई लोग के उल्लू सीधा कइल जाई लोग के उल्लू बनाके। दीपावली मनल, गोधन कुटाइल अब छठ के तैयारी बा। बाजार से सब फल सब्जी खरीद के चढ़ावल जाई।

robotstxt: allowed

filter: keep


text:
पति के छोड़ के दोसरा संगे रहत महिला समेत 2 लोग के गोली मार के हत्या
- टीबीएच न्यूज़ |
बिहार के समस्तीपुर जिला में घर में घुस के महिला समेत दु लोग के गोली मार के हत्या क दिहल गईल। घटना के बाद अपराधी मौका से फरार हो गईले। घटना के सूचना प पहुंचल पुलिस दुनों लाश के अपना कब्जा में लेके पोस्टमार्टम खाती भेज के मामला के छानबीन में जुट गईल।
घटना के बारे में मिलल जानकारी के मुताबिक, बाइक सवार तीन अपराधी समस्तीपुर जिला के मोहिउददीननगर थाना क्षेत्र के अंदौर भूईया स्थान के नजदीक बुधवार के रात में घर में घुस के महिला अवुरी ओकरा संगे रहत युवक के गोली मार के हत्या क देले।
घटना के बारे में बतावल जाता कि मोहिउददीननगर थाना क्षेत्र के कल्याणपुर बस्ती के रहेवाला गुड्डू राय पछिला दस साल से रेखा देवी के संगे रहत रहले। रेखा के अपना पहिला पति संजीत सहनी से चार बच्चा बाड़े। पति से संबंध खत्म होखला के बाद रेखा आपन महतारी बासमतिया देवी के घर अंदौर भूईया स्थान में रहत रही।
बुधवार के रात में सभे लोग घर में सुतल रहले। करीब साढ़े बारह बजे बाइक प सवार तीन अपराधी पहुंचले अवुरी घर के दरवाजा पीटे लगले। आवाज सुन के देखे खाती रेखा के महतारी घर से बहरी अईली त अपराधी शराब मांगे लगले। मना करे प अपराधी खिसिया गईले अवुरी बासमतिया के संगे मारपीट करे लगले।
हल्ला सुन के जसही गुडडू कमरा से बहरी अईले अपराधी उनुका के गोली मार देले। गोली लागते गुडडू के जगहे प मौत हो गईल। ओकरा बाद सभे अपराधी कमरा में घुस के रेखा देवी के दु गोली मार के हत्या क देले।
घटना के बाद गाँव के लोग पुलिस के सूचना देले। सूचना प पहुंचल पुलिस दुनों लाश के अपना कब्जा में लेके समस्तीपुर के अस्पताल में पोस्टमार्टम खाती भेज के मामला के छानबीन में जुट गईल।
First Update: 11 October, 2018 01:48 PM


text:
नेपाल के भूगोल
नेपाल के भूगोल में एशियाई देस नेपाल के भौतिक आ मानवीय पहलू सभ के भूगोलीय बिबरन सामिल बा। नेपाल एगो पहाड़ी देस हवे आ हिमालय पहाड़ के सहारे ई पूरुब-पच्छिम दिसा में 800 किलोमीटर (497 मील) लंबाई में आ उत्तर-दक्खिन दिसा में 150 से 250 किलोमीटर (93 से 155 मील) चाकर पट्टी के रूप में बिस्तार लिहले बा; कुल क्षेत्रफल 147,181 वर्ग किलोमीटर (56,827 वर्ग मील) बाटे।
नेपाल एगो थलरुद्ध देस हवे, मतलब कि एकर सीमा समुंद्र से ना छुआले; एकरे उत्तर में चीन देस के तिब्बत ऑटोनामस प्रदेश आ दक्खिन में भारत के उत्तर प्रदेश राज्य बा; पच्छिमी सीमा भारतीय राज्य उत्तराखंड के साथे बने ले आ पूरबी सीमा भारत आ भूटान देस के साथ; एह पूरबी सीमा पर भारतीय राज्य पच्छिम बंगाल के पातर पट्टी बा जेकरे बाद बांग्लादेश पड़े ला। भले नेपाल के बहुत सारा ब्यापार चीन के साथ होखत होखे, समुंद्र से जुड़े खाती आ माल ढोआई खाती नेपाल भारत देस पर निर्भर बाटे।
जलवायु पहाड़ी हवे, मानसून के समय में बरखा होले आ तराई आ घाटी वाला इलाका सभ में ई बरखा के मात्रा काफी होखे ले। ढेर ऊँचाई वाला पहाड़ी चोटी सभ सालो भर बरफ से तोपाइल रहे लीं। बड़हन इलाका में जंगल मौजूद बाने आ पर्यटन के नजरिया से कई पहाड़ी जगह आ घाटी सभ नेपाल के अर्थब्यवस्था खाती महत्व क चीज बाने। इहाँ, नेपाल आ तिब्बत के बाडर पर दुनिया के सभसे ऊँच परबत चोटी माउंट एवरेस्ट बा जेह पर चढ़ाई करे वाला लोग नेपाल में मौजूद बेस से आपन चढ़ाई सुरू करे ला।
संदर्भ[संपादन]
External links[संपादन]
- एह लेख में पब्लिक डोमेन सामग्री ले के सामिल कइल गइल बा जेकर स्रोत Library of Congress Country Studies वेबसाइट http://lcweb2.loc.gov/frd/cs/ बाटे।
- एह लेख में पब्लिक डोमेन सामग्री ले के सामिल कइल गइल बा जेकर स्रोत सीआइए वल्ड फैक्टबुक डाकुमेंट "2005 edition" बाटे।
- Atlas of Nepal
- Nepal Encyclopedia Geopolitical category
- Brief and Concise Geography of Nepal


text:
अय्याश बेटा के तरफदारी कइलन जीतन माँझी
बिहार के मुख्यमंत्री आ सुशासन बाबू के प्रिय नमूना जीतन माँझी अपना अय्याश बेटा के तरफदारी मे उतर गइल बाड़े. कहतारे कि गर्ल फ्रेंड त केहू राख सकेला, एहमे नाजायज का बा. असल मे जीतन माँझी के बेटा पिछला दिने बोधगया मे अपना माशूका का संगे आनन्द उठावत लोग का सोझा आ गइलन. बाप के धौंस देखा के होटल वाला से ल्कजरी रूम ले के उ पहिलहू ई सब करत आइल रहले. बाकिर अबकी बेर जब अइलन त रूम मे घुसला का बाद होटल के कर्मचारी बाहर से ताला बशद क के सबका के बोला लिहले. पुलिस पँहुच के मामिला सलटावे के कोशिश करे मे लागल बिया आ हो सकेला कि मामिला खतमो हो जाव. काहे कि उ औरत कवनो शिकायत नइखे कइले आ होटल के बिल के मामिला ले दे के सधिए जाई.


text:
जानल मानल फिल्म फाईनेंस कंपनी आदि शक्ति इंटरटेनमेंट आ निरहुआ इंटरटेनमेंट के जादू एक बेर फेरू देखे के मिलल बा एह जोड़ी के नइकी फिलिम ‘निरहुआ हिन्दुस्तानी’ के सफलता से.
निरहुआ हिन्दुस्तानी बिहार में सफलता के डंका बजा दिहले बिया आ हर सेशटर पर निकहा बिजनेस बिटोरत बिया.
फिल्म फाईनेंसर दुर्गा प्रसाद मजूमदार, जिनका के सभे आदर से दादा कहेला, के कंपनी आदि शक्ति इंटरटेनमेंट आ भोजपुरी सुपर स्टार दिनेश लाल यादव निरहुआ के कंपनी निरहुआ इंटरटेनमेंट पहिलहु अनेके सफल फिलिम दिहले बाड़ी सँ जइसे कि चलनी के चालल दुल्हा अउर प्रेम के रोग भईल. एह जोड़ी के ई तिसरकी फिलिम हियढ ‘निरहुआ हिन्दुस्तानी’.
बतावल जात बा कि जल्दिए ई दुनू कंपनी के एगो अउर फिलिम सेट पर जाए वाला बा. एह बड़हन प्रोजेक्ट पर बातचीत आखिरी दौर में बा.
(शशिकांत सिंह, रंजन सिन्हा)


text:
बरियार चोर सेन्ह मार के बिरहा गावे
नयी दिल्ली, 26 मई (वार्ता). मोदी सरकार के 4 बरीस पूरा होखे का मौका के विश्वासघात दिवस के नाम देत कांग्रेस आजु प्रधानमंत्री नरेंद्र मोदी आ भारतीय जनता पार्टी के अध्यक्ष अमित शाह के जोड़ी के देश ला नुकसानदेह बतावत कहलसि कि एह चार बरीस में आपन कवनो वायदा ना पूरा के भाजपा देश से विश्वासघात कइले बिया.
कांग्रेस के बड़का नेता आ राज्यसभा में नेता-विपक्ष गुलाम नबी आजाद, कांग्रेस महासचिव अशोक गहलोत अउर कांग्रेस के संचार विभाग प्रमुख रणदीपसिंह सुरजेवाला एहिजा कांग्रेस मुख्यालय में बोलावल खास संवाददाता सम्मेलन में कहलें कि मोदी सरकार के राज में देश में केहू अपना के सुरक्षित नइखे बूझत. एह दौरान सेना के ठिकानन पर सबसे बेसी हमला भइल बा आ नाहियो त तीन हजार बेर सामा पार से संघर्ष विराम लाँघल गइल बा.
कांग्रेसी नेतवन के कहना रहे कि मोदी सरकार एह चार बरीस में सभकर चैन छीन लिहले बिया आ चारों ओर डर आ हदस के माहौल बना दिहले बिया. अर्थव्यवस्था ढह गइल बा, किसान परेशान बाड़ें, नवहियन के रोजगार नइखे मिलत, कारोबारियन के कारोबार ठप हो गइल बा, महंगाई आसमान छूवत बिया बाकिर प्रधानमंत्री एह सभ पर गूंगी सधले बाड़न.


text:
सोनू गुप्ता
नई दिल्ली। कवि,लेखक,पत्रकार आ समाजसेवी लाल बिहारी लाल के दर्द भरल गीत दुटल दिल के आवाज पंकज कुमार के निरदेसन में प्रज्ञा म्यूजिक कंपनी खातिर राज किशोर की आवाज में रिकार्ड भइल ह। एकरा से पहिले दू गो भोजपुरी लोक गीत-आर.एन फिल्मस मीडिया खातिर रेकारड भइल रहे। एह गीत में आवाज लोक गायिका कंचन प्रिया के रहे आ एकर बोल पहिलका गीत के बा- पिया निरमोही,बलम निरमोही जे रिलीज हो गइल बा आ दूसरका गीत के- अब तघरे आजा बालमा.पर काम तेजी से चल रहल बा.। जे जल्दी बाजार में आवे वाला बा।
लाल बिहारी लालके कुछ दिन पहिले माता के भजन मइया अंबे को जोच जगा के चंद्रशेखर फौजी के वाज मेंआ भोजपुरी कांवर भजन देवघर में भेंट होई ए जान राज किशोर के आवाज में रिलीज भइल रहे। । एकरा से पहिले लाल बिहारी लाल के सौ से जादा गीत टी.सीरीज,एच.एम.वी, वीनस,यू.की. रामा, मैक्स, सोनूटेक,चंदा,राठौर कैसेट्स के साथे दर्जनों कंपनी खातिर दर्जन भर गायक आ गायिका खातिरगीत लिख चुकल बानी। इनकर लिखल कईगो गीत नब्बे के दशक में काफी हीट भइल रहे जवन आज भी बाजर में खूब चल रहल बा । इनकर गीत गावे वाला में तारा बानो फैजाबादी,शायराबानो फैजावादी,नरेन्द्र सागर,संजय प्रभाकर,रमायण सिंह राकेट,सरिता साज,शर्मिलापांडे,जय राम जुल्मी,राज किशोर, कंचन प्रिया,रेखा रानी आ हिंदी में मो.सफीकुरैसी,हेमा ध्यानी,कंचन प्रिया आदि गइले बावे लोग । इहां के भोजपुरी कविता-क्रांतिबिहार के मगध ओपेन विश्वविद्यालय के एम.ए. आ अंबेडकर बिहार विश्वविद्यालय के बी.ए. के पाठ्यक्रम में भी शामिल बा। इहां के भोजपुरी आ हिंदी साहित्य सेवा खातिर कई गो सम्मान भी मिल चुकल बा। भोजपुरी भाषा पर गायक मनोज लहरी के आवाज में भोजपुरी भाषा पर बहुत जल्दी रिकार्ड होखे वाला बा। उम्मीद बा कि अगस्त के पहिला हप्ता में भोजपुरी भाषा पर ई गीत बाजार में आ जाई।


text:
मैरी वूल्स्टनक्राफ्ट
मैरी वूल्स्टनक्राफ्ट (/ˈwʊlstən.krɑːft/; 27 अप्रैल 1759 – 10 सितंबर 1797) एगो अंगरेज लेखिका, दार्शनिक, आ नारी अधिकार के पक्षधर वक्ता रहली। अपना छोट कार्यकाल में मैरी वूल्स्टनक्राफ्ट उपन्यास लिखली, निबंध संग्रह, फ्रांसीसी क्रांति के इतिहास, आचार बेह्वार पर पुस्तक, यात्रा संस्मरण आ लड़िकन खाती किताब लिखली। इनका के अ विंडिकेशन ऑफ दि राइट्स ऑफ वूमन (1792) खाती प्रमुख रूप से जानल जाला जेह में इनके तर्क रहे कि आदमी आ औरत दुनों बराबर तार्किक प्राणी हवें आ औरतन के मर्द लोग से कमतर ना बूझे के चाहीं बलुक अइसन कमतरी औरतन के शिक्षा के आभाव के कारण बाटे।
संदर्भ[संपादन]


text:
भोजपुरी टीवी चैनल महुआ के कॉमेडी शो “हँसी के तड़का” में अबकी शनिचर मशहूर हास्य कलाकार आनन्द मोहन के जलवा देखे के मिले वाला बा. शो के एंकर सुनील साँवरा तीस मार खाँ बनि के स्टेज पर अइहें आ आनन्द मोहन आ बाकी जज लोग के स्वागत करीहें. पहिला परफारमेंस रही नई दिल्ली के सुमन के जे कालेजिया लड़िकी बनि के अइहें आ कॉलजे के बात सुनइहें. नवादा के बुल्लू कबाड़ी के किरदार में अइहें जे आदमी के पार्ट्स बेची. भोपाल के रणवीर भूत का रुप में अइहें आ सुनइहें कि आजुकाल्हु भूतन के साथ का का दिक्कत आ रहल बा. जबलपुर के गायकवाड बतइहें कि बितल जमाना से आजु के जमाना में का बदलाव आइल बा. पहिले लोग कइसे प्यार करत रहे आ आजु कइसे करत बा. दिल्ली के पीयूष सुनइहें कि जानवरन के बोली सीखे जब जंगल में गइलन त उनका साथे का का भइल. देवरिया के पारितोष पाकिट मारन के वर्ल्ड कप के किस्सा सुनइहें. पारितोष के प्रस्तुति सबले शानदार रही आ उनुके के परफार्मर आफ दे डे के पुरस्कार मिली.
एह शो के प्रसारण शुक आ शनिचर का दिने रात नौ बजे से होखल करेला.
(स्रोत – प्रशान्त-निशान्त)


text:
छोट छोट गाँव आ कस्बा में जा के आम जनता का बीच दे बड़ बड़ कलाकार खोज निकाले खातिर महुआ टीवी “सुर संग्राम, डांस संग्राम, भौजी नं॰१” आ “गृहलक्ष्मी” का माध्यम से प्रतिभा के मंच दिहलस आ आपन मुकाम तक चहुँपे में ओह लोग के मदद कइलसि. एही क्रम में महुआ टीवी अब छोट कम उमरिया गायक गायिका खोजे आ ओह लोग के एगो बड़हन मंच देबे के फैसला कइले बा. एह म्यूजिकल रियलिटी शो के नाम हऽ “नहले पे दहला नन्हे सुरों का महासंग्राम”. भोजपुरी में कम उमरिया बच्चन खातिर ई पहिला कार्यक्रम होखे जा रहल बा.
“नहले पे दहला” खातिर प्रतिभा खोजे के काम २७ नवम्बर से शुरु होखे जा रहल बा. एह कार्यक्रम में ७ साल से १५ साल तक के लड़िका लड़िकी शामिल हो सकेला. पहिलका आडिशन पटना के बाल्डविन अकादमी स्कूल में २७ नवम्बर के होखी. लखनऊ के ऐरम कान्वेंट कॉलेज में २८ नवम्बर का दिने, मुजफ्फरपुर होलीक्रास मिशन सेकेण्डरी स्कूल में २९ नवम्बर के, बनारस के हैप्पी मॉडल स्कूल में ३० नवम्बर के, राँची के सेन्ट्रल अकादमी में पहली दिसम्बर के, गोरखपुर के माडल गर्ल स्कूल में २ दिसम्बर के, आ नोएडा के महुआ कार्यालय में ३ दिसम्बर के आडिशन लिहल जाई. चयन के जिम्मा सतीश अजय के जोड़ी के दिहल बा.
जे लोग अपना लड़िका भा लड़िकी के एह आडिशन में शामिल करावल चाहत बा ओकरा ओह प्रतिभागी के उम्र प्रमाण पत्र आ फोटो साथ में ले आवे के पड़ी. आडिशन में शामिल होखे खातिर कवनो तरह के कवनो शुल्क नइखे. प्रतियोगिता के मनोरंजक बनावे खातिर एकरा के लड़िकन के टीम आ लड़कियन का टीम का बीच में करावल जाई.
अलग अलग केन्द्र से चयनित प्रतिभागियन के अन्त में दिल्ली में आयोजित होखे वाला मेगाआडिशन में भाग लेबे के पड़ी जहाँ अन्तिम रुप से चुनल जाई प्रतिभागियन के. कार्यक्रम के निर्माण “डांस इण्डिया डांस” बनावे वाली कंपनी “राईट पिक्चर कंपनी प्रा॰लि॰” करी.
(स्रोत – प्रशान्त निशान्त)


text:
बिहार में सुपर-30 के संस्थापक आनंद से प्रेरित ओडिशा के भुवनेश्वर के रहे वाला अजय बहादुर सिंह ‘सुपर-30’ के तर्ज पर गरीब आ वंचित वर्ग के छात्रन के मेडिकल के प्रवेश परीक्षा में तईयारी करावे में जुटल बाड़े। इ खबर के मीडिया में आईला के बाद आनंद अजय बहादुर सिंह से फोन पर बात कईले आ उनका के साधुवाद दिहले। आंनद अजय बहादुर सिंह के तरफ से निर्धन लईकन के…
आठ हजार महिलाएं चला रहल बाड़ी अपन बैंक, 10 साल में जमा भईल इतना करोड़ के पूंजी
कल्ह तकले हाथ में कुल्हाड़ी लेके जंगल में पेड़ काटत रहली। दू जून के रोटी त छोड़ी चूल्हा जलावे के ही इंतजाम कर पावत रही। छोट-छोट जरुरत के खाति सूदखोंरन से उधार लेवे पड़त रहे। खेती के खाति बैंकन से कर्ज। लेकिन गत 10 वर्षन में हालात पूरा तरे बदल गएल बा। बालागाट, मप्र के नक्सल प्रभावित परसवाड़ा क्षेत्र के ग्रामीण आदिवासी महिला अब चार करोड़ के पूंजी वाला अपन…
राज्यसभा के उप-सभापति पद के चुनाव में होई विपक्षी एकता के बड़हन परीक्षा
आगामी लोकसभा चुनाव से पहिले विपक्षी एकता के परखे के खाति संसद के मॉनसून सत्र के समय राज्यसभा के उप-सभापति पद के चुनाव एगो बड़हन टेस्ट होई। अटकलन के बीच के तृणमूल कांग्रेस (टीएमसी) अपन सांसद सुखेंदु शेखर रॉय के साझा उम्मीदवार के तौर पर इस पद के खाति उतार सकत बा, ऐईसे में फेडरल फ्रंट आ यूनाइटेड प्रोग्रेसिव अलाइंस के घटक दल नॉमिनेशन प सोच समझके फैसला ले सकत…
यूपी आ बिहार जाए वाला रेल यात्रियन के खातिर खुशखबरी, अब वेटिंग लिस्ट से मिली छुटकारा
भारत में सबसे जादा यात्रा लोग ट्रेन से करत बा। आए दिन यात्रियन के संख्या में बेतहाशा वृद्धि भारतीय रेल के खाति बड़हन चुनौती बा।यात्री के बढ़ल वेटिंग लिस्ट आ भारी भीड़ के मद्देनजर पूर्वोत्तर रेलवे बहुत ट्रेनन में अतिरिक्त कोच लगावे जा रहल बा। पूर्वोत्तर रेलवे के मुख्य जनसंर्पक अधिकारी संजय यादव बतवले कि प्रतीक्षा सूची के यात्री के सुविधा खातीर रेल प्रशासन तीन जोड़ी एक्सप्रेस गाड़ियन में अतिरिक्त…
उत्तर भारत में आज पहुंच जाई मानसून, कतना स्थान पर बारिश से लुढ़कल पारा, लोग लीहले राहत के सांस
भीषण गर्मी से मुरझाईल लोग के चेहरा बारिश भईला से अब खिले लागल बा। मानसून उत्तर भारत के ज्यादातर राज्य में दस्तक दे चुकल बा।गुरुवार के ई दिल्ली-एनसीआर, हरियाणा आ पश्चिमी उत्तर प्रदेश के बाकी हिस्सन में भी पहुंच जाई। दिल्ली समेत कतनन राज्य में बुधवार के भी बारिश भईल जवना से तापमान में काफी गिरावट दर्ज कईल गईल। दिल्ली में बारिश राजधानी दिल्ली के फिजा बुधवार के बदल गईल।…
मगहर में मोदीः संतकबीर के निर्वाण स्थली से मोदी के शंखनाद आज
जबरदस्त बारिश से गोरखपुर एयरपोर्ट के रनवे पर पानी आ जाए के कारण प्रधानमंत्री के कार्यक्रम में बदलाव कईल गईल बा। उ लखनऊ होके जईहें। संतकबीर के निर्वाण स्थली मगहर में गुरुवार के प्रधानमंत्री नरेंद्र मोदी के शंखनाद होई। हालांकि ऐ वक्त पर उनकर कार्यक्रम में कुछ तब्दीली कईल गईल बा। अब उ दिल्ली से लखनऊ होके मगहर (संतकबीर नगर) जईहें। पहिले उनका गोरखपुर से मगहर जाएके कार्यक्रम रहे। मंगलवार…
बियाह के मंडप में पिता के मौत, बेटी के बिदाई देखे के सपना सपने रह गइल
बेटी के बिदाई करे से पहिले पिता खुद दुनिया से बिदाई हो गईल।कवनो पिता खाती बेटी के बियाह के मौका बहुत खुशी के होखेला। जदी बेटी इकलौती बेटी होखे त खुशी अवुरी बढ़ जाला। बेटी के बिदाई करत बाप के आंख से लोर जरूर गिरेला लेकिन मन खुश रहेला। लागेला कि एगो बड़ यज्ञ सम्पन्न हो गइल होखे। लेकिन, बिहार के एगो पिता के इ खुशी ना नसीब भईल। बेटी…
जेकरा लगे कवनो काम नईखे, उहे लालू-नीतीश के बातचीत प राजनीति करता: जदयू
मंगलवार के एक ओर राजद नेता अवुरी लालू प्रसाद यादव के बेटा तेजस्वी यादव घोषणा कईले कि ‘महागठबंधन में नीतीश कुमार खाती कवनो जगह नईखे,’ त दोसरा ओर नीतीश कुमार मुंबई में इलाज करावत लालू प्रसाद यादव से फोन प बात कईले। हालांकि जदयू अवुरी राजद – दुनो पार्टी ए बातचीत के लालू यादव के तबीयत से जुडल शिष्टाचार वाली बातचीत बतावतिया लेकिन राजनीति के बाज़ार बा कि गरमाईल जाता।…
राहुल गांधी के मुश्किल बढ़ सकता, उनुका बयान के खिलाफ भाजपा नेता अदालत पहुंचले
मामला 18 मार्च, 2018 के नई दिल्ली में दिहल राहुल गांधी के बयान से जुडल बा। कांग्रेस अध्यक्ष राहुल गांधी के एगो बयान अब उनुका परेशानी के कारण बन सकता। नई दिल्ली में भईल कांग्रेस के अधिवेशन के दौरान दिहल राहुल के एगो बयान के खिलाफ भारतीय जनता पार्टी के नेता कोर्ट पहुँचले। मामला मार्च महीना में भईल कांग्रेस के अधिवेशन के दौरान दिहल एगो बयान से जुडल बा। तब भाजपा…
नीतीश खाती महागठबंधन में कवनों जगह नईखे, गठबंधन के दरवाज़ा बंद हो चुकल बा: तेजस्वी
नीतीश कुमार खाती महागठबंधन के दरवाजा बंद होखे के घोषणा करत नेता प्रतिपक्ष तेजस्वी यादव कहले कि महागठबंधन में नीतीश कुमार खाती कवनों जगह नईखे। एकरा संगही उ केंद्र अवुरी राज्य सरकार के जनविरोधी नीति के खिलाफ राजद के ओर से साइकिल रैली निकाले के घोषणा कईले। पटना में एगो संवाददाता सम्मेलन के संबोधित करत तेजस्वी कहले कि राजद बिहार में साइकिल रैली निकाली जवना में महागठबंधन के सभ दल…


text:
8 नवंबर के नोटबंदी के पहली बरसी पर विपक्ष के ‘काला दिवस’ मनावे के ऐलान के बाद भाजपा उनही के अंदाज में जवाब देवे के कइलस । विपक्षी दलन के जवाब देवे खातिर भाजपा ने 8 नवंबर के ‘एंटी ब्लैक मनी डे’ मनावे के ऐलान कइलस । केंद्रीय वित्त मंत्री अरुण जेटली बुधवार के प्रेस कॉन्फ्रेंस में कहलन कि ‘भाजपा 8 नवंबर के देशभर में एंटी ब्लैकमनी डे ममनाई ।’ उ इहों कहने कि कांग्रेस के लग्गे सत्ता में के ढेर मोका रहल बाकि कांग्रेस कबों काला धन के खिलाफ…Read More
Day: October 25, 2017
गुजरात में होखे जा रहल विधानसभा चुनाव के तारीख के घोषणा भइल
निर्वाचन आयोग गुजरात में होखे जा रहल विधानसभा चुनाव के तारीख के घोषणा कर दीहलस । पहिलका चरण के चुनाव 9 दिसंबर (89 विधानसभा सीट खातिर) आउर दूसरका चरण के चुनाव 14 दिसंबर (93 विधानसभा सीट खातिर) के होई । गुजरात आउर हिमाचल प्रदेश के वोटन के गिनती 18 दिसंबर के होखी । प्रेस कान्फ्रेंस में मुख्य चुनाव आयुक्त अचल कुमार ज्योति कहलन कि गुजरात चुनाव में एह बेरी 50,128 पोलिंग स्टेशन बनावल गयाल बाटे । एकरे संगे अजूवे से राज्य में आदर्श आचार संहिता लागू हो गइल बिया । पोलिंग…Read More
उदास हो गइल ठुमरी
प्रख्यात शास्त्रीय गायिका पद्मविभूषण गिरिजा देवी के जनम आठ मई, 1929 के ओह घरी के बनारस के सकलडीहा (एह घरी चंदौली जिला ) के एगो गांव में पारंपरिक हिंदू परिवार में भइल रहे । ऊ अपने माई – बाबूजी आउर दू गो बड़ बहिन लोग के संगे रहत रहनी । जब ऊ दू बरिस के रहनी तबे उनकर माई – बाबूजी अपने पूरे परिवार के संगे बनारस आ गइलन । गंगा के तट पर बसल बनारस के ऊ दुनिया क सबसे पुरान आउर जीवंत शहर मानत रहनी । एकर जिकिर अपने…Read More
छठ पर्व पर प्रधानमंत्री जी शुभकामना देहने
लोक आस्था के महापर्व आ सामाजिक समरसता के बरत कहाए वाला छठ के शुरुआत हो चुकल बा। प्रकृति आउर सूर्य पूजा के विधान वालाएह महाव्रत में पारंपरिक लोकगीत अवुरी प्रसाद के संगे कठिन तपस्या होले । पहिले बिहार के मगध क्षेत्र से शुरू भईल इ त्योहार मुख्य रूप से बिहार, झारखंड अवुरी उत्तर प्रदेश के पूर्वी इलाका में मनावल जात रहे , बाकि आज दिल्ली, मुंबई अवुरी कोलकाता के संगे संगे विदेशो मे ई महोत्सव ज़ोर-शोर से मनावल जाये लगल बा । एह मोका प प्रधानमंत्री नरेंद्र मोदी, केंद्रीय मंत्री…Read More
छठी मईया गीत
छठी मईया सुनलिहीई अरजियाआऽऽ, करतनी निहोरा बारम्बार! केकरा से कहिई ऐ माई होऽऽ आपन करेजवा के दुःखवाऽऽ , तूहे त माई हऊ हमार ! रउवा द्वारे खड़ा बिया एगो बाझिन , खोली देहूँ न केवार ! देही दीही न एगो हमरो के लड्डु गोपाल होऽऽ हरीअर होजाईई कोखऽ हमार ! देखी ऐ छठी मईया तनवा मारी ..मारी , हमरा पे ई हँसेलाआऽ ई जग संसार ! सुनाऽऽ बांटे हमार अंगनाऽऽ सुखल बा अँचराआऽऽ , माई हमरो के कोई कहे , किलकारी से गूंजे हमरो दुवार ! हमहुं…Read More
सम्पादन टीम
1.जयशंकर प्रसाद द्विवेदी B.Sc. B.E.(E&C) 2. डॉ सुमन सिंह M.A. Ph. D. 3. केशव मोहन पाण्डेय M A (Hindi) 4. डॉ ऋचा सिंह M.A. Ph. D. 5. मोहन द्विवेदी AMIE 6.सुनील सिन्हा MBA 7. डा0 रजनी रंजन MA, B.Ed. Ph.D.(Sanskrit) घाटशिला, पूर्वी सिंहभूम झारखंड । ————————————————————————————————————————————- संरक्षक रामप्रकाश मिश्रा अकोला उपाध्यक्ष महाराष्ट्र प्रदेश, भाजपा (उत्तर भारतीय मोर्चा ) अशोक श्रीवास्तव , गाजियाबाद प्रकाशक आ सम्पादक जयशंकर प्रसाद द्विवेदी , गाजियाबाद कार्यकारी सम्पादक डाॅ. सुमन सिंह , वाराणसी साहित्य सम्पादक केशव मोहन पाण्डेय , दिल्ली सहायक…Read More
हाली-हाली उग ये अदितमल
भारत के धरती तीज आ त्योहारन के धरती ह । इहवाँ हर मौसम मे कवनों ना कवनों त्योहार पड़बे करेला । देवारी के बीतते आउर भाई दूज के बाद सगरो छठ परब के तैयारी चले लगेला । छठ बरत भगवान सूर्य के समर्पित एगो अइसन बरत ह जवन शुद्धता , स्वछता आउर पवित्रता के संगे मनावल जाला । जइसे – जइसे छठ बरत के दिन नीयरे आवेला , जेहर देखीं, ओहरे छठ के तइयारी शुरू होत दिखाई देवे लगेला । छठ के बाति के साथे अपने सभ्यता-संस्कारन के झलक उभरे…Read More


text:
भोजपुरी सिनेमा के मशहूर तारिका पाखी हेगडे अपना नयका फिल्म आखिरी रास्ता में एगो घमण्डी लड़की का भूमिका में आ रहल बाड़ी. इ भूमिका देखि के दर्शकन के उनकर “निरहुआ रिक्शावाला” के किरदार याद आ जाई. एह फिल्म में ऊ रानी नाम के लड़की का भूमिका में बाड़ी जेकर निरहुआ का साथे बकझक हो जात बा. बाद में पता चलत बा कि इहे उनकर नयका बाडी गार्ड बहाल भइल बा. बाद में समय का साथ कुछ अइसन होत बा जे पाखी निरहुआ के आई लव यू बोल देता बाड़ी आ तब निरहुआ के अतीत का बारे में उनका पता लागत बा. फिल्म में ई मौका एगो नाजुक मोड़ लेत बा. केएस साईबाबा आ ए.दास के बनावल आ जी सुब्बाराव के निर्देशित भोजपुरी फिल्म “आखिरी रास्ता” चौदह जनवरी के बिहार में होखे जा रहल बा. फिल्म में निरहआ आ पाखी पर कई गो दिलकश गाना आ रोमांटिक सीन फिल्मावल गइल बा. फिल्म के संगीत राजेश रजनीश के आ गीत विनय बिहारी आ प्यारेलाल यादव के बा.
(स्रोत – प्रशान्त-निशान्त)


text:
बनारस हिन्दू विश्वविद्यालय में मौजूदा शैक्षणिक सत्र से भोजपुरी में डिप्लोमा आ सर्टिफिकेट कोर्स के शुरूआत होखे जा रहल बा. एक साल के पीजी डिप्लोमा पूर्णकालिक होखी. दू साल वाला कोर्स पार्ट टाइम में कइल जा सकेला. चार महीना के एगो कम अवधि के भोजपुरी डिप्लोमो वाला कोर्स बा.
जे लोग एह पाठ्यक्रम में दाखिला लिहल चाहत होखें ऊ विश्वविद्यालय के वेबसाइट से पूरा जानकारी ले सकेलें.
दाखिला खातिर आवेदन फार्म वेबसाइटे से डाउनलोड करे के पड़ी ओकरा के कार्यालय से खरीदल ना जा सकी.
आवेदन के आखिरी तारीख दस अक्टूबर २०११ आ दाखिला खातिर काउन्सलिंग पन्द्रह अक्टूबर के कइल जाई.
पूर्णकालिक आ पार्ट टाइम कोर्स में दाखिला खातिर कवनो कोर्स से स्नातक होखल जरूरी बा. चार महीना वाला कम अवधि के कोर्स खातिर इन्टर पास होखल चाहीं. एक साला कोर्स खातिर बारह हजार रुपिया भा पाँच सौ डालर आ दू साल वाला कोर्स में छह हजार रुपिया सालाना भा अढ़ाई सौ डॉलर सालाना फीस जमा करे के पड़ी. कम अवधि वाला कोर्स खातिर फीस बारह सौ रुपिया भा एक सौ डालर राखल गइल बा.
एह फीस का अलावा विश्वविद्यालय के नियमित फीस अलग से देबे के पड़ी. विदेशी विद्यार्थियन के लागे वाला शुल्क के जानकारी विश्वविद्यालय के अंतर्राष्ट्रीय केन्द्र से लिहल जा सकेला.
(चेतावनी : खबर देत घरी सोचनी कि देख ली कि वेबसाइट पर एकरा बारे में जानकारी कवना लिंक पर बा त बहुतो खोजला का बादो ना मिलल. विश्वविद्यालय के विद्वान वेबमास्टर पता ना का सोच के डिजाइन कइले बाड़न कि जानकारी बिटोरे में घंटो लाग जाई आ पता ना भेंटाई कि ना. एह चलते हम ओह नोटिस आ आवेदन पत्र के एहिजा दे रहल बानी. कवनो तरह के आवेदन करे से पहिले विश्वविद्यालय कार्यालय से संपर्क कर के पूरा पता लगा लीं.)


text:
भोजपुरी सिनेमा के नइकी सनसनी बन के उभरल अदाकारा पूनम दुबे अपना फिलिम ‘दिवाना २’ से दर्शकन के दिल पर राज करीहें.
पूनम दूबे आजकल जतना फिलिम करत बाड़ी सभकर नाम रोमांटिके बा. जइसे कि प्यार किया तो डरना क्या, इश्कबाज, दिवाना टू, अउर जो जीता वही सिंकदर. पूनम के कहना बा कि नाम त निर्माता फाइनल करेले आ एहमें उ कुछ ना कर सकसु.
पूनम के एगो अउर फिलिम के शूटिंग होखे वाला बा. एकर नाम ह दिल तेरा आशिक. एहमें नायक बाड़न चर्चित अभिनेता आ एह साल के सुपर स्टार राकेश मिश्रा. अतुल मिश्रा के बनावल आ निर्देशितो एह फिलिम से पूनम दूबे बहुते उछाह में बाड़ी.
पूनम दूबे खेसारीलाल यादव संगे के फिलिम ‘जो जीता वही सिकंदर’ के शूटिंग क लिहले बाड़ी. ‘प्यार किया तो डरना क्या’ फिलिम में फाईनेंसर दुर्गा प्रसाद मजूमदार, भोजपुरी सिटी के किसन खदरिया आ मशहूर निर्माता निर्देशक रमाकांत प्रसाद तीनो जने शामिल बाड़न. एहमें मुख्य भूमिका राकेश मिश्रा, काजल राधानी अउर पूनम दूबे के बा.
(शशिकांत सिंह, रंजन सिन्हा)


text:
सारण जिला के मोटरसाइकिल चोर पकड़इले सँ
सारण जिला मेंं मोटरसाइकिल लूट आ चोरी के अनेके घटना का बाद बनावल गइल स्पेशल टीम बियफे का रात में कइ जगहा छापा मार के पाॅच गो बदमाशन के गिरफ्तार क लिहलसि. एकनी का लगे से कुछ मोटरसाइकिल बरामदो भइल बा.
पकड़ाइल बदमाशन में गिरोह के सरगना जलालपुर के पवन कुमार सिंह, सिसवन थाना के चोटेयां गांव के उमेश यादव, एमएच नगर के चंदन राय, दाउदपुर के सुनील राम आ सिसवन के बुलेट यादव शामिल बाड़े स.
एकनी का लगे से बरामद दस्तावेज से लागत बा कि इ सब मोटरसाइकिल चोरा भा लूट के ओकर नकली कागजात बना के दोसरा जिला में बेच देत रहले सॅ. एकनी से मिलल जानकारी का आधार पर कुछ अउरिओ लोग गिरफ्तार कइल जा सकेले.


text:
पूर्वांचल के माफिया तत्वन के बुलन्द हौसला आ तमंचा का बल पर लहलहात अपराध के फसल आ गैंगवार पर पहिला बेर भोजपुरी फिल्म बनत बा जवना के नाम हऽ मार देब गोली केहू ना बोली. एहमें भोजपुरी सुपर स्टार रविकिशन एगो एनकांउटर किंग का भूमिका में बाड़े.
चर्चित फिल्मकार जीतेश दूबे के प्रस्तुति आ पायल दूबे निर्मित एह फिल्म के निर्देशन जगदीश शर्मा कर रहल बाड़े जिनकर निर्देशित फिल्म देशद्रोही पिछला साल जम के चर्चा में रहल. रविकिशन का साथे गुंजन पंत के जोड़ी एह फिल्म में पहिला बेर बनल बा. कहे वाला एह फिल्म के गंगाजल, अपहरण, आ, अब तक छप्पन के भोजपुरिया संस्करणौ कह सकेलें. खादी के तरह वर्दी के आपन गुलाम बना लिहले बा आ कइसे माफिया बेलगाम हो गइल बाड़े कि प्रशासन चाहियो के कुछ ना कर पावे, इहे सब एह फिल्म में देखावल बा.
एह फिल्म में रविकिशन का साथे एगो अउरी आकर्षक नाम बा दीपक दूबे के जिनकर भूमिका लोग के ध्यान में जगह बना ली. दीपक एगो पुलिस इन्सपेक्टर के भूमिका में बाड़े जे हफ्ता भर गोली मारो महीना भर धुआँ फेंकेगे का सिद्धान्त पर काम करेला. फिल्म में एगो मुख्यमंत्री के भूमिका में बारे किरण कुमार आ खलनायकन में रंगमंच के चर्चित कलाकार सिद्धार्थ का साथे बृजेश त्रिपाठीओ के नाम बा. कल्पना शाहो के किरदार मजगर बा. गीत विनय बिहारी के आ संगीत धनंजय मिश्रा के ह. फिल्म के शूटिंग पूर्वांचल में करावल गइल बा आ जल्दिये रिलीज होखे वाली बा.
जीतेश दूबे एकरा से पहिले अपना फिल्म मुन्नी बाई नौटंकीवाली, धर्मवीर, आ बृजवा से लोगन के दिल जीत चुकल बाड़े.
स्रोत शशिकान्त सिंह, रंजन सिन्हा.


text:
साहित्य अकादमी के नया चुनाइल उपाध्यक्ष प्रो॰ विश्वनाथ उपाध्याय के कहना बा कि भोजपुरी के संवैधानिक दर्जा दिआवे खातिर चल रहल कोशिश बेमतलब बा. जरुरत बा कि पहिले भोजपुरी के साहित्य समृद्ध कइल जाव. भोजपुरी भाषा के राजनीतिक चोला पहिरावे के कोशिश बन्द कइल जाव. भोजपुरी का मंच पर राजनीतिज्ञन के मौजूदगी समुझ के बाहर के बाति बा. ओहिजा भोजपुरी के साहित्यकारन के होखे के चाहीं. दोसरा भाषा वाला इलाकन में रोल माडल रविन्द्र नाथ टैगोर जइसन लोग बनल जबकि हिन्दी पट्टी में राजनीतिज्ञन के रोल मॉडल बना लिहल गइल बा.
टटका खबर से


text:
भोजपुरी सिनेमा के मशहूर अदाकारा गुंजन पंत के धमक अब छोटको परदा पर सुनाये लागल बा. एह साल उनुकर फिल्म “रामपुर के लक्ष्मण” के मिलल शानदार सफलता का बाद गुंजन का लगे बधाईं के ताँता लागल बा. अब गुंजन पंत के चर्चित धारावाहिक “साक्षी” में एगो महत्वपूर्ण भूमिका मिलल बा. लड़की पढ़ल चाहत बिया बाकिर ओकरा घर के लोग ओकरा के पढ़ावे के नइखे चाहत. ओह लोग का हिसाब से लड़कियन के ढेर पढ़ला से कवनो फायदा नइखे. फिल्मन में व्यस्तता का बावजूद गुंजन एह धारावाहिक के चुनौती वाली भूमिका खातिर खुशी खुशी तइयार हो गइल. उनुकर कहना बा कि डेली सोप में आपन अभिनय क्षमता देखावे के ढेर मौका मिली. गुंजन भोजपुरी फिल्म “रामलखन” के शूटिग हालही में पूरा कइली आ उनुकर पाँच गो अउरी फिल्म अबही फ्लोर पर बा. मनोज तिवारी का साथ गुंजन पंत के फिल्म “यादव पान भण्डार”जल्दिये रिलीज होखे वाला बा.
(स्रोत – शशिकांत सिंह)


text:
एगो हलन साधु जी । उनकरा बड़ी संगी-साथी आवऽ हलन । उनकर मेहररुआ बड़ी खिसिया हल । रोज-रोज साधु जी एगो-दूगो के खियावऽ हलन । सेही गुने साधु के मेहररुआ बड़ी रंज होवऽ हल । मेहररुआ बड़ी बदमास हल । एक दिन साधु के हिआँ सोरह गो साधु आ गेलन । साधु जी ऊ सब सधुअन के खिलावे ला उपाय रचलन आउ कहलन कि तोर सब भाई आयल हथुन । जल्दी से खाय ला बनावऽ । तब सधुआइन तुरते खाय ला बनौलन आउ अपन भाई जान के सब के नस्ता करौलन । फिन सधुआइन खाना बनौलन - सोरहो प्रकार के तरकारी आउ बासमती के भात आउ रहर के दाल । सधुआइन साधु से कहलन कि कोई भाई अभी भेंट करे न आयल से एकाध गो के भेंट करे ला भेज दऽ । साधु जी कहलन कि एती घड़ी रात में भाई से भेंट करे लगवऽ तो गाँव के लोग कहतथुन कि ई रात में के तो काहे ला रोइत हे । से सधुआइन कहलन कि अन्हारहीं भेंट करब ।
अब साधु लोग के बीज्जे कराके खिआवल जाइत हल तब सधुआइन दुआरी से मुँह निकाल के देखलन तो सोरह गो जटाओला साधु खा रहल हे । जटा देख के सधुआइन के लहर तरवा से कपार पर चढ़ गेल । ऊ खूब गारी बके लगलन - "चाहे खाय खो चाह गाय खो ।" तब सधुअन कहलन कि "गाय खो केकरा कहइत हथ ?" तब साधु जी कहलन कि "तोहनी के न कहइत हे, ओकर नइहर के घोड़जई सब गाय खा गेलई हे ।" फिन साधु जी कहलन कि अपने लोग जल्दी-जल्दी खा के जाऊँ । सब साधु जल्दी-जल्दी खा के भागलन । साधु जी के सधुआइन खूब जरल-भुनल सुनौलन आउ कहलन कि एही का तो हम्मर भाई हलन । ऊ दिन खीस में सधुआइन साधु जी के झड़ुआहु दिलन ।


text:
अमवा के बारी में बोले रे कोयिलिया ,आ बनवा में नाचेला मोर|
पापी पपिहरा रे पियवा पुकारे,पियवा गईले कवने ओर निरमोहिया रे,
छलकल गगरिया मोर निरमोहिया रे,छलकल गगरिया मोर||...........छलकल .... सुगवा के ठोरवा के सुगनी निहारे,सुगवा सुगिनिया के ठोर, बिरही चकोरवा चंदनिया निहारे, चनवा गईले कवने ओर निरमोहिया रे,.छलकल .... नाचेला जे मोरवा ता मोरनी निहारे जोड़ीके सनेहिया के डोर, गरजे बदरवा ता लरजेला मनवा भीजी जाला अंखिया के कोर निरमोहिया रे,.छलकल .... घरवा में खोजलीं,दलनवा में खोजलीं ,खोजलीं सिवनवा के ओर , खेत-खरिहनवा रे कुल्ही खोज भयिलीं, पियवा गईले कवने ओर निरमोहिया रे,छलकल ....


text:
विकिपीडिया:इतिहास में आजु/9 जून
ई इतिहास में 9 जून के भइल घटना सभ के लिस्ट बाटे, जवन मुख्य पन्ना के "आजु के दिन" खंड में देखावल जाला। नया आइटम के सुझाव देवे खातिर, आम तौर पर आप निर्भीक हो के एह पन्ना के संपादन कर सकत बानी। अगर नया बानी त संपादन करे से पहिले "इतिहास में आजु" दिशानिर्देश जरूर पढ़ीं। हालाँकि, अगर आप जवन चीज जोड़ल चाहत बानी अगर ओह पर कौनों बिबाद के संभावना होखे तब, या अगर ई पन्ना जल्दिये मुख्य पन्ना पर देखावल जाए वाला होखे तब, आपन सुझाव के एकरे वार्ता पन्ना पर लिख दीं, सीधे एही में मत जोड़ीं।
नोट करीं कि विकिपीडिया के मुख्य पन्ना पर देखावल जाये वाली चीज सभ के चुनाव ओह में कड़ी के रूप में दिहल जाये वाले लेख के क्वालिटी आ अउरी बाकी मुख्य पन्ना के आइटम के साथ तारतम्य के आधार पर होला, ई चुनाव ख़ाली भर [[वि::उल्लेखनीयता|चीज के महत्वपूर्ण या सही होखे]] के आधार पर ना होला। एक बेर में चार से ले के छह गो ले आइटम देखावल जा सके ला। एही से हर ऊ चीज जवन "बहुत जरूरी आ महत्व के होखे" इहाँ ना देखावल जा सकेला। एकरे अलावा, अगर कौनों बात के उल्लेख बीछल लेख भा बीछल फोटो में पहिलहीं हो रहल बाटे तब ओ से जुड़ल चीज इहाँ एह साल ना देखावल जाला।
जवना समय ई मुख्य पन्ना पर देखाई दे रहल होखे, आ एह में कवनों किसिम क खराबी लउके, रिपोट करे खातिर मुख्य पन्ना खराबी देखीं। धियं रहे कि ई लिस्ट एह में कड़ी के रूप में दिहल लेख सभ से कुछ अलग तरह से भी तथ्य देखावत हो सकेले। बदलाव से पहिले विकिपीडियन लोग मंडली में आम सहमती बनावे के कोसिस करीं, सीधे इहाँ बदलाव मत करीं।
- ६८ – रोम के सम्राट नीरो रोम के सीनेट द्वारा गद्दी से हटा दिहल गइले के बाद आत्महत्या कर लिहलें।
- १९३४ – डोनाल्ड डक , मशहूर कार्टून कैरेक्टर, पहिली बेर दि वाइज लिटल हेन में देखाई पड़ल।
- १९४६ – राजा आनंद महिडोल के हत्या होखले के बाद, भुमिबोल अदुल्यादेज , दुनिया के सभसे लंबा समय से शासन करे वाला वर्तमान राजा, थाइलैंड के राजगद्दी पर बइठलें।
- १९६४ – भारत-पाकिस्तान जुद्ध १९६५ के समय भारत के नेता आ "जय जवान जय किसान" के नारा देवे वाला लाल बहादुर शास्त्री (फोटो में देखावल) भारत के दुसरा प्रधानमंत्री बनलें।
- अउरी तारीख देखीं:


text:
डाॅ. विन्दा पाण्डेय@bhojpuripanchayat.in – अनादि काल से ही लोक-मन के इच्छा-आकांक्षा, आशा-विश्वास आदि के अभिव्यक्ति लोकगीतन में भइल बा। ये गीतन में लोकमन के आकांक्षा यदि आसमान छुवले बा, त ओही की बीच से न जाने कब आशंका भी सिर उठा लिहले बा। मानव-मन जब भी शंकालु होता तब-तब आशंका उत्पन्न होला। हर काम के पूर्णता-अपूर्णता, सपफलता-असपफलता के बीच आशंका के एगो झीन तार दिखायी देला। ओ झीन-तार के हटा दिहले की बाद जन-आकांक्षा आसमान से…Read More
विविध
भोजपुरी इंटरटेनमेंट चैनल ढिशुम का धमाकेदार आगाज़
मुम्बई: ढिशुम


text:
लेखक निर्देशक फहीम खान के भोजपुरी फिल्म “फूल बनल अंगार” के शूटिंग आजुकाल्हु गुजरात के राजपिपला में चल रहल बा. एह महिला प्रधान एक्शन फिल्म में रानी शोलो पहिला बेर नजर आवे वाली बाड़ी. मारधाड़ आ कॉमेडी से भरपूर एह फिल्म देख के सत्तर के दशक के सिनेमा याद आ जाई. फिल्म के निर्माता अविनाश तिवारी, गीतकार संगीतकार पवन मिश्रा, नृत्य निर्देशन रामदेवन, फाईट गब्बर सिंह के आ कैमरा श्यामल दा के बा. रानी चटर्जी, गोपाल राय, बिपिन सिंह, दीपक भरियाला, पूर्णिमा राय, सीमा सिंह वगैरह एकर मुख्य कलाकार बाड़े.
(स्रोत – संजय भूषण पटियाला)


text:
– जयन्ती पाण्डे
रउआ कहीं चल जाईं, भारत के कवनो कोना में. सब जगहा रउआ पत्थर दिल के लोग भेंटाई. आखिर काहें ना? जेकरा पर जिम्मेदारी बा कि ऊ सबके आदमी बनाई. ओकरो दिमाग में पत्थरे भर गइल बा. हँ, बात मास्टर लोग के कइल जाता. आज के मास्टर लोग गुरुजी ना हऽ, ऊ त माह-टर बन गइल बा लोग. हाली हाली माह टरे आ अउर आपन मेहनताना वसूल के उहो लोग घरे जाव. रहल सवाल लइकन के पढ़े लिखे के त ओकर परवाह केकरा बा? लइका के माई बाप ढेर सवाल जवाब करे वाला होखी त लइका के परीक्षा में नकल करा दिहल जाई. लइका पूरे नम्बर पा जाई त ओकर माइयो बाप के कवनो शिकायत ना रह जाई. लइको खुश.
सर्टिफिकेट ले के बौराइल फिरी. नौकरी एह घरी कवनो पढ़ला लिखला पर थोड़े मिलत बा. ए घरी नौकरी खातिर पढ़ाई कइला पर पाँच लाख से कम में कवनो पढ़ाई नइखे हो सकत. एमबीए के डिग्री नइखे त कवनो बढ़िया नौकरी में पुछल ना जाई. एमए, बीए त कवनो मतलब के पढ़ाईये नइखे रह गइल. एहिसे कवनो चपरासियो के वांट निकलऽता त एमए अउर बीए पास लोगन के भीड़ टूट पड़त बा. कई बेर रउरोलोग अखबार में पढ़ले होखब कि मलेटरी का बहाली में भगदड़ मच गइल अउर कइ गो लइका दबा के मर गइल. साँचे, ई दुनिया पत्थर के हो गइल बा!
लोग के मनमिजाज सब बदल गइल बा. आज लोग के एक दोसरा के परवाह नइखे. माह-टर लोग के पढ़ावल लइका जब स्कूल कालेज फांद के जीवन के तमाम क्षेत्र मे उतरऽता लोग त ओइसहीं धकियावऽता, एक दोसरा के नकल करऽता. गाँव जवार के लोग एक दोसरा के चिन्हल बन्द कर दिहल. नाता रिश्तेदारी अब ससुरारी आ सढ़ुआने तक रह गइल. गाँव से एक बेर जे शहर आ गइल ऊ फेर गाँव के मुँह दोबारा नइखे झाँकत. पेड़ खूँट, घर बधार सब अकेले मानो कवनो शाप ढोवत बा. केहू के केहू से मतलब नइखे. अउर कहीं स्वार्थ पूरा होखेवाला हो तब देखीं मतलब. बगल के पड़ोसिया भाई से मुकदमा लड़ल आज गाँववालन के धरम अउर फरज दूनो हो गइल बा. कबो कहल जात रहे कि गाँव के लोग बड़ा शुद्ध विचार के होला. नेत धरम पर चले वाला. बाकिर आज देशो में हवा खराब हो गइल बा. अइसन में इहे कहल जा सकऽता कि आज पत्थर के देश में सभे लोग पत्थर के हो गइल बा.


text:
संसार में भगवान एक नाहीं दूइ तरह के होते हैं.... एक जउन हमलोगो को बनाये हैं अउर दूसरा जेकरा के संसार के बाबा लोग बना के मन्दिर में बइठा दिये हैं......हम लोगो को जो बनाए हैं उनका हम नहीं देखे हैं....लेकिन जउने भगवान को तपस्वी जी जइसे बाबा लोग बनाए हैं , उन्हीं के जइसा हैं, रिश्वत लेबे वाला अउर काम न करे वाला बेइमान.....जो झूठी तारीफ़ अउर महंगा चढ़ावा से खुश हो जाता है... गरीबों को लाईन में खड़ा कराता है और अमीरन से जल्दी मिल लेता है।
कुछ अइसही क्रांतिकारी अउर निडर संवाद फिल्म पीके में बा, जवन दर्शक लोग के हिला दीही। राजकुमार हिरानी के फिलिम 'पीके' में भगवान के नाम पर चले वाला धार्मिक उद्योग-धंधा के जबर्दस्त तरीका से पर्दाफाश कइल गइल बा।
भारतीय सिनेमा के इतिहास में इ पहिली फिलिम ह, जउन एतना निडर तरीका से धार्मिक व्यवसाय में बुरी तरह से फंसल भगवान के मुक्त करावे के पहल करत बा। भगवान के नाम पर लोगन के साथ चाहे कतनो लूट खसोट हो जाव, लेकिन हमनी के कबहु ना सोची ना जा कि लोगन के साथे गलत होखत बा। काहे से कि हमनी के भगवान से ओतने डेराइना जा, जेतना कि भूत से। एह चल्ते (कारण) जब भगवान के नाम पर हमनी के कोई लूटेला त हमनी के विरोध कइला के जगह लुटाइल पसंद करीनाजा। काहे कि हमनी के डेराइ ना जा कि भगवान जी खीसीया (गुस्सा) जइहन।
धरम के धुरंधर भी हमनी मानसिकता के एतना कमजोर कर देले बाड़ सन कि ओकनियो से हमनी के सवाल करे के हिम्मत ना जुटा पाई ना जा। अउर गलती से कोई कहियो दिही त चटाक से गाल पर थप्पड़ पड़ जाई कि धार्मिक आस्था पर सवाल ना उठावे के, काहें से कि इ विश्वास के मामला ह। कए बार त गाली भी खाए के पड़ जाला। लेकिन फिलिम पीके में निर्देशक राजकुमार हिरानी धरम अउर भगवान पर आताना सवाल उठइले बाड़ें कि फिलिम खतम होत-होत लागे लागता कि हमनी के भगवान के ऊ मूर्ती के धो के साफ कर देनी जा, जवना के कए साल से धर्माधिकारी गंदा कर देले रह सन।
पटकथा
राजकुमार हिरानी अउर अभिजात जोशी अपना लेखनी से एगो देसी कहानी के ताना-बाना बुनले बाड़न जा, जवना में एगो आम आदिमी के दरद बखूबी उभर के सामने आइल बा। आम आदिमी अपना देश के सरकारी दफ्तर में कभी आधार कार्ड त कभी राशन कार्ड, त कभी कुछु अउर खातिर भटके ला, लेकिन हर जगह पर ऊ आताना परेशान हो जाला कि ओकरा अपने जमीन पराया लागे लागे ला। ऊ अपने धरती पर कवनो एलियन के जइसे हो जाला, बिलकुल अपरिचित। कभी ऊ मंदिर-मस्जिद में जाला, त कभी तिरिथस्थान पर भागेला। कभी घरे में पूजा करावेला त कभी दान देला, काहे से कि ऊ हर समय परेशान रहेला, अउर ओकरा से निजात पावे खातिर इ सब करेला।
राजू हिरानी आम आदिमी के एही दरद के अपना फिलिम में देखइले बाड़ें। हिरानी बाड़ा सफाई से एगो एलियन के माध्यम से हमनी के समाज के भीतर मौजूद धार्मिक अंधविश्वास पर अंगुली उठवले बाड़ें। अपना फिलिम में ऊ इ देखावे के सफल कोशिश कइले बाड़ें कि दूसर ग्रह से एगो आइल इंसान अउर एह धरती पर मौजूद इंसान के दरद कतना एक-दूसरा से मिलत-जुलत बा।
डाइरेक्शन
राजू हिरानी एक बार फिर अपना फिलिम पीके में दर्शन के कथा के आधार बनइले बाड़न, जइसे लगे रहो मुन्ना भाई में ऊ गांधी जी के विचार के आज के युग में प्रासंगिक देखवले रहन। ओकरा बारे में सोचे अउर इस्तेमाल करे के देखवले रहन, जवना के देशव्यापी असर भी भईल रहे। अइसन लागता कि ठीक ओइसही फिलिम पीके में भी संत कबीर के दर्शन के दोबारा व्याख्या करल गइल बा। जब हम इ फिलिम देखत रहीं, त कए बार हमरा मन में खयाल आइल कि जब संत कबीर रहल होइहन त उनकर बात भी लोगन के ओइसही अटपटा लागत होई, जैसे पीके के भूमिका में आमिर खान के बात लागत बा। पीके में कबीर दास के विचार के पुरजोर वकालत कइल गइल बा। राजू हिरानी के डाइरेक्शन शानदार बा।
एक्टिंग
बात अभिनय के कइल जाव त पीके के भूमिका में आमिर खान कभी ना भूलाए ओला एक्टिंग कइले बाड़ें। बाकी के कलाकार लोग भी आपन सर्वश्रेष्ठ अभिनय कइले बाड़न जा। अनुष्का शर्मा बहुते प्यारी लागल बाड़ी अउर अभिनय भी लाजवाब कइले बाड़ी। पूरा फिलिम उनके प्वाइंट ऑफ व्यू पर बनल बा। संजय दत्त भी अनूठा लागल बाड़ें। बोमन ईरानी अउर सौरभ शुक्ला बहुत मजेदार त सुशांत सिंह राजपूत बहुते फ्रेश लागल बाड़ें।
काहें देखे के चाहीं
अभिजात जोशी अउर राजकुमार हिरानी मिलके अद्भुत फिलिम लिखले बाड़ें, जवना के राजू हिरानी ओतने खूबसूरत तरीका से निर्देशित कइले बाड़ें। हिरानी के सिनेमा एक बार फिर आपन अलगे संसार रच रहल बा। जवना में ऊ ढेर सारा गंभीर मुद्दा के हंसी में पिरोके दर्शक लोगन के आपन बात समझा देत बाड़ें। लेकिन बता दीं कि पीके एगो अतिसंवेदनशील मुद्दा पर आधारित फिलिम ह, जवना में राजू पैनापन के साथे आपन बात कहत नजर आइल बाड़ें। लोगन के हंसावतो बाड़ें, रोआवतो बाड़ें अउर बतावत बाड़ें कि कइसे एगो इंसान धार्मिक दुश्चक्र में फंसके एलियन बन जाला। फिलिम दर्शक के खूब मनोरंजन करे ओला बा अउर जात-जात मन में कएगो सवाल छोड़ देता जवना के नजरअंदाज ना कइल जा सकेला।
पीके के भूमिका में आमिर खान अपना भोलापन से एकबार फिर साबित कर देले बाड़न कि ऊ हिंदुस्तान के महान अभिनेता लोगन में एक बाड़ें। कुल मिलाके इ कहल जा सकत बा कि प्रत्येक दर्शक के इ फिलिम एक बार जरूर देखे के चाहीं।
(कौन हैं शांति भूषण - शांति भूषण पिछले दो सालों से फिल्म PK के लिए आमिर खान को भोजपुरी सिखा रहे थे। शांति भूषण बॉलीवुड में बतौर लेखक सक्रिय हैं। इस दौरान उन्होंने कई सीरियल्स की पटकथाएं लिखीं, जिनमें 'अगले जनम मोहे बिटिया ही कीजे', 'प्रतिज्ञा' आदि शामिल हैं। हाल में शांति भूषण द्वारा लिखे गए दो सीरियल्स ‘महाकुंभ’ (लाइफ ओके) और ‘डोली अरमानों की’ (जीटीवी) प्रसारित हो रहे हैं।)
आगे देखें 'पीके' के रिव्यू का वीडियो...


text:
भागलपुर : अंगिका केरऽ लोकप्रिय साहित्यकार दिवंगत डॉ. नरेश पाण्डेय चकोर केरऽ स्मृति मं॑ बाथू थाना केरऽ करहरिया गाँव स्थित देवी प्रसाद महतो उच्च विद्यालय मं॑ २० फरवरी – २०१६ ई. क॑ आयोजित एकदिवसीय अंगिका महोत्सव – २०१६ संपन्न होय गेलै । जाह्न्वी अंगिका संस्कृति संस्थान, पटना आरो अंगिका.कॉम, मुंबई केरऽ संयुक्त तत्वाधान मं॑ आयोजित ई कार्यक्रम मं॑ लोगऽ के भारी संख्या मं॑ उपस्थिति के बीच लगभग २४ अंगिका साहित्यकारऽ न॑ महोत्सव क॑ संबोधित करलकै आरो अंगिका कविता के पाठ करलकै । महोत्सव मं॑ अंगिका भाषा केरऽ मासिक पत्रिका, ‘अंग माधुरी’ केरऽ ४७वाँ बरस के प्रवेसांक केरऽ लोकारपन भी होलै ।
आपनऽ अध्यक्षीय उदगार मं॑ डॉ.(प्रो.) लखन लाल सिंह ‘आरोही’, माननीय अध्यक्ष – बिहार अंगिका अकादमी न॑ कहलकै कि अंगिका भासा बोलतं॑ रहै लेली आपनऽ भासा के प्रति हीन भावना सं॑ निजात पाबै के जरूरत छै । हुनी कहलकै कि अंगिका मं॑ उत्कृस्ट लेखन सं॑ लिखै वाला क॑ नोबेल पुरस्कार मिल॑ सकै छै । हुनी कहलकै कि हुनी प्राइमरी स्कूली मं॑ माध्यम भासा के रूप मं॑ अंगिका भासा क॑ सामिल करै के प्रयास करतै । हुनी ई क्रम मं॑ बिहार के माननीय मुख्यमंत्री श्री नीतिश कुमार निवेदन करी चुकलऽ छऽत ।हुनका अनुसार हर फरवरी माह मं॑ पटना मं॑ आयोजित होय वाला लोक नाट्य महोत्सव मं॑ अंगिका भासा मं॑ नाटक के मंचन करै वाला क॑ लाख रूपया रासि के लगभग के अनुदान दै केरऽ व्यवस्था बिहार सरकार के तरफ सं॑ करलऽ गेलऽ छै ।
आपनऽ अभिवादन भासन मं॑ अंग माधुरी के संपादक, अंगिका.कॉम के संस्थापक संपादक श्री कुंदन अमिताभ, न॑ कहलकै कि अंगिका भासा क॑ जब तलक संविधान केरऽ अस्टम अनुसूची मं॑ जग्घऽ नै देलऽ जाय छै तब तलक अंगिका भासा भासी सचमुच मं॑ देस केरऽ आजादी क॑ सही मायने मं॑ महसूस नै कर॑ सकतै । हुनी लोगऽ क॑ सब भासा क॑ सम्मान के नजर सं॑ देखै के आग्रह करतं॑ हुअ॑ कहलकै कि अंगिका दुनिया केरऽ एगो बेहतरीन भासा मं॑ स॑ छै । हर अंगिका भासा – भासी के प्रयास रहना चाहियऽ कि एकरा बोलै मं॑ कोनो तरह के संकोच नै कर॑ । हुनी कहलकै कि हर घरऽ मं॑ अंगिका भासा बोलतं॑ रहै लेली बच्चा सब क॑ प्रोत्साहित करना चाहियऽ । अंगिका भासा क॑ सम्मान के नजर सं॑ देखै के जरूरत पर बल देलकै । हुनी कहलकै कि अंग्रेजी सासन खतम होला के बाद भी आजाद भारत मं॑ एक साजिस के तहत अंगिका भासा के साथ उपेक्षापूर्न व्यवहार होय रहलऽ छै । हुनी लोगऽ के आह्ववान करतं॑ कहलकै कि आपनऽ भासा के रक्षा लेली आगू आबऽ । धन्यवाद ज्ञापित करतं॑ कार्यक्रम के संयोजक श्री कुंदन अमिताभ न॑ कहलकै कि केवल एक दिना के सूचना पर बिना कोनो प्रचार के एत्त॑ भारी संख्या मं॑ लोगऽ सिनी के उमड़लऽ भीड़ ई बात के प्रमान छेकै कि लोग सिनी अंगिका भासा क॑ कितना जादा चाहै छै ।
समारोह क॑ विशिष्ट अतिथि -डॉ. रामस्वरूप सिंह, मुख्य अतिथि – श्री हीरा प्रसाद हरेन्द्र, श्री विजेता मुदगलपुरी, श्री साथी सुरेश सूर्य, श्री महेन्द्र निशाक र आरनी के अलावाश्री अरविंद कुमार मुन्ना, श्री अनुरंजन कुमार सिंह, जाह्न्वी अंगिका संस्कृति संस्थान के श्री विधुशेखर विभाकर न॑ भी संबोधित करलकै आरो लोगऽ स॑ अंगिका भासा के विकास लेली एकरा सम्मान के दृस्टि सं॑ देखै के आग्रह करलकै ।
एकरऽ पहिन॑ समारोह के उदघाटन डॉ.(प्रो.) लखन लाल सिंह ‘आरोही’, माननीय अध्यक्ष – बिहार अंगिका अकादमी न॑ दीप प्रज्वलित करी क॑ करलकै । तत्पश्चात् श्री कुंदन अमिताभ न॑ डॉ.(प्रो.) लखन लाल सिंह ‘आरोही’, माननीय अध्यक्ष – बिहार अंगिका अकादमी क॑ अंग वस्त्र, पुस्पमाला आरो पुस्पगुच्छ सौंपी क॑ सम्मानित करलकै ।श्री विधुशेखर पाण्डेय न॑ विशिष्ट आरो मुख्य अतिथि सिनी क॑ पुस्पगुच्छ सौंपी क॑ सम्मानित करलकै ।
अंत मं॑ एगो विराट अंगिका कवि सम्मेलन भी होलै जेकरा मं॑ देस केरऽ कोना – कोना मं॑ बसलऽ अंगिका के लगभग दू दर्जन कवि सिनी न॑ हिस्सा लेलकै । अंगिका कविता पाठ करै वाला प्रमुख कविगन मं॑ सामिल छेलात:
डॉ.(प्रो.) लखन लाल सिंह ‘आरोही’, श्री हीरा प्रसाद हरेन्द्र, श्री साथी सुरेश सूर्य, श्री विजेता मुदगलपुरी, श्री सुधीर कुमार प्रोग्रामर, श्री साथी इन्द्रदेव, श्री अनिल यायावर, श्री अरविन्द कुमार मुन्ना,श्री नवीन निकुंज, श्री मनीष कुमार गुंज, श्री सदानन्द किरणपुरी, श्री महेन्द्र निशाकर, श्री विधुशेखर पाण्डेय, श्री ब्रह्मदेव प्रसाद लोकेश, श्री अंजनी कुमार शर्मा, श्री अनुपलाल सिंह ‘अनुपम’, श्री कुंदन अमिताभ आदि ।
उच्च विद्यालय केरऽ छात्रा ममता कुमारी, संजू कुमारी, लक्षमी कुमारी, अंजली कुमारी, मोना कुमारी आरनि न॑ सरस्वती गान, स्वागत गान आरो विदाई गीत प्रस्तुत करलकै ।
उदघाटन आरो उदबोधन सत्र के मंच संचालन प्रो. नवीन निकुंज करलकात जबकि अंगिका कवि सम्मेलन सत्र के संचालन श्री सुधीर कुमार ‘प्रोग्रामर’ करलकात ।
महोत्सव के आयोजन मं॑ प्रमुख सहयोगी छेलात रसीदपुर गाँव के डॉ. अरविंद कुमार सिंह, आरो कटहरा के श्री अनुरंजन कुमार सिंह ।


text:
Home Tags हीरा यादव
Tag: हीरा यादव
मजदूर समुदाय पर आधारित भोजपुरी फिल्म ‘रेजा’
के.बी. इण्टरप्राईजेज प्रस्तुति राइडरमैन फिल्म्स एवं सुकृति फिल्म्स के बैनर तले बनी भोजपुरी फिल्म "रेजा" का पोस्ट प्रोडक्शन इन दिनों मुम्बई में रीमा आर्ट्स...
ईद पर चेन्नई एक्सप्रेस से भिड़ेगा बलमा बिहार वाला
शाहरुख खान की चेन्नई एक्सप्रेस पटरी पर दौड़ने के लिए तैयार खड़ी हो और पटरी पर भले ही दूर दूर तक हरी बत्ती...
खेशारीलाल यादव स्टारर बलमा बिहार वाला 9 अगस्त से बिहार में
सुपर हिट स्टार खेशारीलाल यादव स्टारर आकाश फिल्म इण्टरटेनमेंट्स की ‘‘बलमा बिहार वाला’’ 9 अगस्त से बिहार में रिलीज हो रही है। इस फिल्म...


text:
पिछला दिने वीनस म्यूजिक कंपनी भोजपुरी फिल्म “त्रिनेत्र” के संगीत जारी कइलस. इन्फिनिटी इंटरटेनमेंट का बैनर में बनल एह फिल्म में नौ गो गीत बाड़ी सँ. वइसे त सगरी गाना लोग के पसन्द आ रहल बा बाकिर तीन गो गाना, “भाभी ना भगवान हऊ तूं, कोरवा में आ जा, आ सेक्सी भइल बा” के ढेर लोकप्रियता मिलल बा.
प्रतिमा डी मिश्रा के बनावल एह फिल्म के संगीत अशोक कुमार दीप के आ गीत अशोक कुमार दीप का अलावे प्यारे लाल यादव कवि के लिखल बा. निर्देशक हउवें शाद कुमार. कहानी संतोष मिश्रा के, एक्शन शकील शेख के, नृत्य निर्देशन रामदिवान के आ संपादन गोविंद दूबे के बा. फिल्म के कलाकारन में विनय आनन्द, दिव्या द्विवेदी, पंकज केसरी, रुबी सिंह, सीमा पाण्डे, विजयलाल यादव, धर्मेश, पूजा सिंह वगैरह का साथ सपना आ सीमा सिंह शामिल बाड़े.
(स्रोत – समरजीत)


text:
एगो राजा के चार गो बेटा हलन । जब बेटा सब पढ़-लिखके तइयार हो गेलन तो राजा कहलन कि तोहनी अप्पन-अप्पन काम बतावऽ । ओकरा में से बड़का बेटा कहलक कि हम अभी पढ़बो । मँझिला कहलक कि हम तो नोकरी करबो । सँझिला कहलक कि हम तो गिरहस्ती करबो । छोटका बेटा बंस में लेढ़ा लगाबे खातिर चोर से रूप में जनम लेलक । राजा छोटका लड़का से कहलक कि "ए बेटा, तू जब अप्पन माय के झुल्ला चोरा ले अयबऽ तऽ हम मानब कि तूँ सही चोर हऽ । राजा के छोटका बेटा अप्पन महल में सेन्ह फोर के अप्पन माय के पास पहुँचल । गरमी के महीना हल । ओकर माय गरमी के मारे झुलवा काढ़ के खटिया पर रख देलक हल । ऊ झुल्ला उठाके ले भागल आउ जा के बाबू जी के देखा देलक । राजा कहलन कि तू ठीके में पकिया चोर हें । राजा फिनो कहलन कि हम्मर बेटा तो बंस में लेढ़ा लगाइये देलऽ बाकि हम तोरा सही माने में पकिया चोर तब समझवो जब तू फलना राजा के सात भुजाओला तरवार आउ सामकरन घोड़ा चोरा के ले अयबऽ । बेटा कहलक कि "बापजान, हम जरूर ला देम ।" राजा बेटा के दिन-तारीख दे देलक । छोटका बेटा ओही दिन महल से चल देलक ।
Thursday, March 27, 2008
8.14 राजा आउ ओकर छोटका बेटा
[कहताहर - रामकृत प्रसाद, मो॰ - चिलोरी, पो॰ - मखदुमपुर, जिला - जहानाबाद]************ Entry Incomplete ************
एगो राजा के चार गो बेटा हलन । जब बेटा सब पढ़-लिखके तइयार हो गेलन तो राजा कहलन कि तोहनी अप्पन-अप्पन काम बतावऽ । ओकरा में से बड़का बेटा कहलक कि हम अभी पढ़बो । मँझिला कहलक कि हम तो नोकरी करबो । सँझिला कहलक कि हम तो गिरहस्ती करबो । छोटका बेटा बंस में लेढ़ा लगाबे खातिर चोर से रूप में जनम लेलक । राजा छोटका लड़का से कहलक कि "ए बेटा, तू जब अप्पन माय के झुल्ला चोरा ले अयबऽ तऽ हम मानब कि तूँ सही चोर हऽ । राजा के छोटका बेटा अप्पन महल में सेन्ह फोर के अप्पन माय के पास पहुँचल । गरमी के महीना हल । ओकर माय गरमी के मारे झुलवा काढ़ के खटिया पर रख देलक हल । ऊ झुल्ला उठाके ले भागल आउ जा के बाबू जी के देखा देलक । राजा कहलन कि तू ठीके में पकिया चोर हें । राजा फिनो कहलन कि हम्मर बेटा तो बंस में लेढ़ा लगाइये देलऽ बाकि हम तोरा सही माने में पकिया चोर तब समझवो जब तू फलना राजा के सात भुजाओला तरवार आउ सामकरन घोड़ा चोरा के ले अयबऽ । बेटा कहलक कि "बापजान, हम जरूर ला देम ।" राजा बेटा के दिन-तारीख दे देलक । छोटका बेटा ओही दिन महल से चल देलक ।
एगो राजा के चार गो बेटा हलन । जब बेटा सब पढ़-लिखके तइयार हो गेलन तो राजा कहलन कि तोहनी अप्पन-अप्पन काम बतावऽ । ओकरा में से बड़का बेटा कहलक कि हम अभी पढ़बो । मँझिला कहलक कि हम तो नोकरी करबो । सँझिला कहलक कि हम तो गिरहस्ती करबो । छोटका बेटा बंस में लेढ़ा लगाबे खातिर चोर से रूप में जनम लेलक । राजा छोटका लड़का से कहलक कि "ए बेटा, तू जब अप्पन माय के झुल्ला चोरा ले अयबऽ तऽ हम मानब कि तूँ सही चोर हऽ । राजा के छोटका बेटा अप्पन महल में सेन्ह फोर के अप्पन माय के पास पहुँचल । गरमी के महीना हल । ओकर माय गरमी के मारे झुलवा काढ़ के खटिया पर रख देलक हल । ऊ झुल्ला उठाके ले भागल आउ जा के बाबू जी के देखा देलक । राजा कहलन कि तू ठीके में पकिया चोर हें । राजा फिनो कहलन कि हम्मर बेटा तो बंस में लेढ़ा लगाइये देलऽ बाकि हम तोरा सही माने में पकिया चोर तब समझवो जब तू फलना राजा के सात भुजाओला तरवार आउ सामकरन घोड़ा चोरा के ले अयबऽ । बेटा कहलक कि "बापजान, हम जरूर ला देम ।" राजा बेटा के दिन-तारीख दे देलक । छोटका बेटा ओही दिन महल से चल देलक ।
Posted by नारायण प्रसाद at 8:39 PM
Labels: विविध कथा
No comments:
Subscribe to: Post Comments (Atom)


text:
– ओम प्रकाश सिंह
अब एहिजा एह कहाउत के संबंध मियाँ लोग से नइखे. मियाँ के मतलब पतिदेव से, आदमी से बा. मियाँ आ बेगम के इस्तेमाल हमेशा से मरद मेहरारू खातिर होखत आइल बा आ एकरा के सेकूलर कमुनल के नजर से देखला के कवनो जरूरत नइखे. अतना सफाई एहसे देबे के पड़ल कि जमाना बदल गइल बा. कहाउत आ मुहावरो में कुछ लिखत घरी सावधान रहे के पड़ेला. पता ना कब कवन बात केकरा बाउर लाग जाव! अतना सफाई दिहला का बाद लवटत बानी मुद्दा पर.
मान लीं कि कवनो विद्यार्थी बिना तइयारी इम्तिहान देबे चल जाव त ओकर का हाल होखीं कापी पर चिचिर पड़ला आ अन्दाजे कुछ लिखला छोड़ कुछ कर ना पइहें.
स्कूल में पढ़ावल ना जाव, ना त प्राइमरी में, ना मिडिल में, ना मैट्रिक वाला बोर्ड में. पक्का से नइखे मालूम कि इंटर आ ग्रेजुएशन में पढ़ावल जाला कि ना. बाकिर स्नातकोत्तर में भोजपुरी जरूर पढ़ावल जाले आ लोग सीधे भोजपुरी में एमए कर के निकलेला. लिख बोल जतना लेसु बाकिर भोजपुरी पढ़े में पसीना छूटल तय बा. भोजपुरी पढ़ल वइसहुँ मुश्किल होला आ हिन्दी के पढ़ाई कइला का बाद त करीब करीब असंभव हो जाला. हिन्दी वाला उच्चारण भोजपुरी में ना चले आ ओह लोग के एह बारीकि के जानकारी त होला, अनुभव ना. अगर भोजपुरी पढ़ल सहज रहीत त आजु भोजपुरी पत्र पत्रिकन के अइसन हाल ना भइल रहीत. कवनो ना कवनो इलाका में भोजपुरी के अखबार जरूरे निकलत रहीत. पढ़े के शौक आ भोजपुरी से लगाव रहीत त टटका खबर पर रोज आवे के रुटीन बनल रहीत इंटरनेटिया भोजपुरियन के. बाकिर चूंकि पढ़े के आदत नइखे एहसे भोजपुरी पढ़ल ना आवे आ लोग भोजपुरी के वेबसाइटन पर जाव ना जबले कुछ गरमागरम मिले देखे के गुंजाइश मत होखे!
आदमी के सुभाव होला कि तोपल ढाँकल में झाँके के मन कर जाला. जवन बात खुलेआम ना कर सकीं, देख ना सकीं, सुन ना सकीं ओकरा के अपना बंद कमरा में अपना कंप्यूटर लैपटाॅप पर बेफिकिर देख सकीलें. गूगलो के चिन्ता ना रहे. जबकि गूगल कवनो चुप्पा गार्जियन का तरह रउरा हर हरकत पर नजर रखले रहेला, रिकार्ड करत रहेला. ओकरा मालूम होला रउरा का देखल चाहब, का देखल पसन्द करीलें आ जब रउरा भोजपुरी गूगल करीलें त ऊ परोस देला रउरा सोझा गरमागरम, हाॅट, सेक्सी गीत परोसे वाला वेबसाइटन आ लिंकन के. भोजपुरी साहित्य में राउर रुचि नइखे अतना गूगलो के मालूम बा, एहसे उहो कष्ट ना करे रउरा के बतावे के कि भोजपुरी में बहुत कुछ बढ़ियो बा.
दोसरे राह पेड़ा चलत ट्रक, ट्रैक्टर, टैक्सी के ड्राइवर आपन पसन्द के गीत कानफाड़ू आवाज में सुनत रहेलें. रउरा अउरी कुछ त सुनीं ना भोजपुरी में बाकिर ई सब चाहे अनचाहे सुनात रहेला आ रउरो मान बइठिलें कि भोजपुरी में सब फूहड़े होत बा. अरे भाई फूहड़ आदमी सुने देखे पढ़े चली त ऊ फूहड़े नू पसंद करी. ओकरा फूहड़पन के रउरा बहुते चिन्ता हो जाला बाकिर ई ना सोचीं कि भोजपुरी मे जवन सलीकेदार, श्लील, सभ्य बा ओकरा के कइसे सोझा ले आईं समाज का सोझा. अइसन नइखे कि रउरा घरे यज्ञ प्रयोजन ना होला आ ओह मौका पर गीत गवनई ना होखे. त फेरू ओह समय रउरा काहे ना कोशिश करीं कि भोजपुरी के सलीकेदार गीत गवनई बाजे रउरा दुअरा?
कउवा कान ले गइल सुन के आपन कान ना देखे आ कउवा का पाछा धावे वाला मूरख का तरह हमनी के अगुओ लोग बिना कवनो तइयारी कूद पड़ल भोजपुरी के 8वीं अनुसूची में शामिल करावे के मांग ले के. बहुते लोग के सपना मन में रहल कि एक बेर मान्यता मिल जाव त भोजपुरी अकदमी, भोजपुरी साहित्य सम्मेलन, भोजपुरी शिक्षकन वगैरह में कुछ ना कुछ जोगाड़ लागिए जाई.
सभे भुलाइल रहल कि हिन्दी के पहरुआ भोजपुरी के मामिला में अतना पेंच फँसा चुकल बाड़े कि ओकरे के सझुरावे में बरीसन बीत जाई. भोजपुरी के एह हिन्दी प्रेमी दुश्मनन में गैर भोजपुरिए रहलन से बात ना. बहुते नमकहराम भोजपुरिओ रहलन एहमें आजुओ बाड़न. एह नमकहराम भोजपुरियन में उहो लोग शामिल बा जे हमेशा कवनो ना कवनो बहाने भोजपुरी के नीच देखावे बतावे में लागल रहेला.
भोजपुरी के हिन्दी के उपभाषा बना के राख दिहल गइल बा राजभाषा विभाग में जवन देश के भाषा का बारे में सोचेला आ काम करेला. त जब भोजपुरी भासे ना ह त ओकरा के 8वीं अनुसूची में केहु शामिल कइसे करा ली. जनगणना में भोजपुरी के जिक्रे ना होखे दीहल जाई त अनुसूची में शामिल करे के एगो बड़हन शर्ते पूरा ना कर पाई भोजपुरी. ना नौ मन तेल होखी ना राधा के नाचे के पड़ी.
आखिरी जनगणना 2001 के रहुवे जवना में भोजपुरी बोले वालन के गिनल गइल रहुवे. ओह जनगणना में बोलेवालन का लिहाज से देश के आठवीं भाषा रहुवे भोजपुरी! 3 करोड़ से लोग अपना के भोजपुरी भाषी गिनवले रहुवे जबकि हिन्दी वालन के भरपूर कोशिश रहुवे कि भोजपुरी के पहिलका भाषा में ना लिख के दुसरका भाषा में लिखल जाव. धियान दीं कि जनगणना का काम में शिक्षक लोग के भरपूर इस्तेमाल होखेला आ एहलोग में हिन्दी प्रेमियन के संख्या स्वाभाविक रूप से बेसी होला.
अब जब भोजपुरी के भाषा ना माने सरकार, एकर सगरी साहित्य के हिन्दी के उपभाषा के साहित्य में गिन लेले आ एकरा के महज बोली बतावत एकरा के संविधान के 8वीं अनुसूची में शामिल करे जोग ना मनलसि त कवन अचरज. पहिले भोजपुरी के भाषा त मनवा लीं सभे! पहिले एकरा के अन अनुसूचित भाषा में गिनावल बहुते जरूरी बा. भोजपुरीवालन के एह बात का खिलाफ आन्दोलन कइला के जरूरत बा कि भोजपुरी के हिन्दी के उपभाषा मत बतावल जाय. भोजपुरी के उत्पत्ति हिन्दी से पहिले के ह. आ एकर संबंध हिन्दी से ना होके संस्कृत से बा. हिन्दी के ना त व्याकरण चलेला भोजपुरी में ना ओकर बहुते कुछ. भोजपुरी के आपन व्याकरण बा, आपन तरीका बा. तब एकरा के हिन्दी के उपभाषा का सोच के बनावल बतावल गइल? के रहुवे एह षडयंत्र के पीछे?
बतावल जात बा कि कवनो भाषा के 8वीं अनुसूची के मान्यता मिले से पहिले ओकरा में ई गुण होखल जरूरी बा :
1) पिछला तीन गो जनगणना में ओह भाषा के कम से कम पाँच लाख बोलत होखे.
भोजपुरी बोलेवालन के गिनिती पिछला जनगणना में सामने नइखे आइल. पता ना गिनाइलो रहुवे कि ना. बाकिर ओकरा से पहिले के हर जनगणना में भोजपुरी बोलेवालन के गिनिती करोड़न में रहत आइल बा.
2) कम से कम स्कूली शिक्षा के माध्यम का रूप में एकर इस्तेमाल होखत होखे.
भोजपुरी के कर्णधार एह पर कबो धियाने ना दिहलें आ हिन्दी वाले एकरा के होखे ना दिहलें.
3) लिखे वाली भाषा के रूप में पचास साल से एकर मौजूदगी के प्रमाण होखे.
एह शर्त के भोजपुरी पूरा करत बिया.
4) साहित्य अकादमी ओकरा साहित्य के प्रचार-प्रसार करत होखे.
साहित्य अकादमी में हिन्दीवालन के वर्चस्व बा एहसे भोजपुरी के कबो प्रचार प्रसार ना कइलें बाकिर कुछ गलती भा अनदेखल हाल में कुछ भोजपुरी साहित्यकारन के प्रचार प्रसार जरूरे भइल बा बाकिर ओकरा के देखावल बतावल भोजपुरी के कर्णधारन का नजर में कबो जरूरी ना लागल.
5) जनगणना का हिसाब से ई अगलो बगल का इलाका में दोसरकी भाषा का रूप में इस्तेमाल होखत होखे.
जब भोजपुरी के भाषे ना माने राजभाषा विभाग त एह शर्त के पूरा कइसे कइल जाव?
6) नयका बनल राज्यन में ओह भाषा के राजभाषा के दर्जा मिलल होखे.
भोजपुरी के कवनो राज्य अपना राजभाषा का रूप में ना माने आ भोजपुरियन के कवनो राज्य बने नइखे दीहल जात, पूर्वांचल बन जाव त शायद एह दिसाईं कुछ कइल जा सको.
7) देश के बंटवारा का पहिले कवनो राज्य में बोलल जात होखो आ बादो में कवनो ना कवनो राज्य में बोलल जात होखो.
भोजपुरी देश के कम से कम पाँच गो राज्य के कुछ भा भरपूर हिस्सा में बोलल जाले. जइसे कि बिहार, उत्तरप्रदेश, झारखण्ड, छतीसगढ़, आ मध्यप्रदेश. एकरा अलावे दुनिया के अनेके देश में भोजपुरी बोले वालन के गिनिती गिने जोग बा.
अब एह हालात में भोजपुरी के मान्यता देबे के शर्त पूरा होखत बा बाकिर हिन्दी वालन के षडयंत्र एकरा राह में बड़हन बाधा बन के खड़ा बा.
आखिर में हम फेरू दोहराएब कि मिले मियां के मांड़ ना, बिरयानी के फरमाईश!
पहिले भोजपुरी के भाषा मनवाईं.
फेरू भोजपुरी इलाका के प्राईमरी स्कूलन में ओहिजा के राज्य सरकारन से एकरा के शिक्षा देबे के माध्यम बनवाईं.
तब गँवे गँवे मिडिल स्कूल आ हाई स्कूल में एकर शिक्षा करवाईं.
बोर्ड के इम्तिहान होखे तब जा के 8वीं अनुसूची के बात करीं.
हिन्दी के पुरोधा भोजपुरी का राह में अतना काँटकुश बिछा गइल बाड़ें कि ओहसे पार पावल आसान नइखे. बाकिर का भोजपुरी के मठाधीशन का लगे अतना समय बा कि अगिला पीढ़ी खातिर काम करो. एहिजा त तुरते फुरत माल काटे के मनसा बा.
अगर हमार बात केहु के बाउर लागल होखो त बात सही निशाना पर गइल बा. काहे कि हमार मनसा भोजपुरी के मठाधीशन के खरकोंचही के बा. भोजपुरी के संस्था चलावे वाला लोग आपन काम काज भोजपुरी में करसु, भोजपुरी के पत्र पत्रिका किताब अखबार छपवावे के जोगाड़ बनावसु तब जा के 8वीं अनुसूची के बात करो!
प्रकाशक – संपादक,
अंजोरिया समूह


text:
Love Stories | पिरितिया के खेल
पिरितिया के अदभुत खेल
मडई पर इन सभी बातों का कोई असर नहीं पडता. तब गांव वालों ने धमकी दी कि डोमिनिया से मिलल, ओकरा से बोलल बतियावल छोड द, ना तो गांव और जाति, दुनों से निकाल देबल जाई. मडई अपनी धुन में थे, यह धमकी भी बेअसर. जब कोई बहुत छेडे तो मडई बस इतना ही कहते- हमार बात क ेले के गांव काहे परेषान बा और जेकरा जे करेके बा, करे, अब हमार जीवनसंगीनी तो सुगमोनवा ही बनीे
एहो देखीं जा
खूंटे में मोर दाल है, का खाउं-का पीउं, का ले के परदेस जाउं..., posted on 06 Mar 2011 by Nirala
भोजपुरी लोकगीत में जीवन के मर्म, posted on 06 Mar 2011 by Nirala


text:
रवि किशन को नजीर हुसैन सम्मान , निरहुआ बने बेस्ट एक्टर तो अंजना सिंह बेस्ट एक्ट्रेस , आम्रपाली दुबे को मिला बेस्ट एक्ट्रेस का क्रिटिक अवार्ड तो पवन सिंह को मोस्ट पॉपुलर एक्टर अवार्ड
मलेशिया में सम्पन्न हुए चतुर्थ अंतरराष्ट्रीय भोजपुरी फ़िल्म अवार्ड में मेगा स्टार रवि किशन को जहां भोजपुरी फिल्मो के जन्मदाता नजीर हुसैन के नाम से शुरू किए नजीर हुसैन अवार्ड से सम्मानित किया गया वही बेस्ट एक्टर का अवार्ड जुबली स्टार निरहुआ और बेस्ट ऐक्ट्रेस का अवार्ड हॉट केक अंजना सिंह को मिला । यू ट्यूब क्वीन आम्रपाली दुबे को बेस्ट एक्ट्रेस का क्रिटिक अवार्ड मिला । मलेशिया की राजधानी क्वालालंपुर में आयोजित अवार्ड समारोह में रंगारंग कार्यक्रमो के बीच विभिन्न श्रेणी में अवार्ड वितरित किये गए । भोजपुरी की सर्वाधिक फिल्मो में बतौर मुख्य अभिनेता काम करने वाले और देश की लगभग सभी भाषा मे काम कर चुके रवि किशन को फ़िल्म जगत में उनके योगदान के लिए नजीर हुसैन अवार्ड से नवाजा गया । वही बॉक्स आफिस के शहंशाह कहे जाने वाले जुबली स्टार दिनेश लाल यादव निरहुआ को उनकी फिल्म निरहुआ हिंदुस्तानी 2 के लिए बेस्ट एक्टर और अंजना सिंह को उनकी फिल्म जिगर के लिए बेस्ट एक्ट्रेस के अवार्ड से नवाजा गया ।पावर स्टार पवन सिंह को मोस्ट पॉपुलर एक्टर और बेस्ट सिंगर का अवार्ड मिला । खलनायक संजय पांडे को बेस्ट एक्टर इन नेगेटिव रोल तो मनोज सिंह टाइगर को बेस्ट एक्टर इन कॉमिक रोल का अवार्ड मिला ।


text:
अइली भदउवा केरी राति, सघन घन घेरि रहे / दुर्गाशंकर प्रसाद सिंह 'नाथ'
अइली भदउवा केरी राति, सघन घन घेरि रहे।
बाबू चढ़लीं रयनि अधिराति, फिरंगी दल काँपि रहे।।
नभवा से गिरे झरि-झरि धार, तुपक रन गोली झरे।
बाबू के घोड़ा करै कटि, कटक गोरा काटि रहे।।
टपाटप बाजे ओके टाप, छपाछप मूड़ी गिरे।
तब घेरले फिरंगिया एकाह, अजब बाबू युद्ध करे।।
दँतवा से धइले चट लगाम, दुनो हाथे वार करे।
पयँतरा पै दउड़े लागे घोड़, झनाझन खड्ग चले।।
बीबीगंज भइले घमसान, धमाधम तोप चले।
होखली संगीनवा के मारि, दुनो दलवा जूमि लरे।।
गिरले आयर अरराय, छाती मूका मारि कहे।
‘बाबू गजब फेंके तरुआरि, बाघे अस टूटि परे।।
धन ऊ मतरिया जे लाल, सिलौधा जनु जनम दई।
अब जइहे फिरंगिया के राज, बचवलो से नाहिं बचे’।।


text:
पहिला चरण के मतदान काल्हु हो गइल, दूसरका दौर अतवार का दिने
2nd Phase polling in Bihar on Sunday
1st phase polling in Bihar passed off peacefully yesterday amidst tight security. 55% voters used their rights to select 47 MLAs in this phase. 2nd phase of polling will be done on Sunday and campaigning for this phase will end today evening.
बिहार विधानसभा चुनाव के पहिलका दौर काल्हु मजगर सुरक्षा का बीचे बढ़िया से निबट गइल. एह दौर में पचपन फीसदी मतदाता वोट डललन. ४७ सीटन खातिर करावल गइल एह मतदान में ६३१ उम्मिदवारन के जीत हार के फैसला मतपेटी में बन्द हो गइल बा. एह में जदयू के २६, भाजपा के २१, राजद के ३१, लोजपा के १६, माकपा के ७ , भाकपा के ११, राकांपा के ३३, माले के १७, आ कांग्रेस के ४७ गो उम्मीदवार शामिल बाड़े.
चुनाव के दुसरका दौर खातिर प्रचार के काम आजु साँझ से बन्द हो जाई. तबले हर पार्टी आपन पुरा लाव लश्कर एह काम में लगा दिहले बा. अतवार का दिन होखे वाला दुसरका दौर के मतदान में शिवहर, सीतामढ़ी, दरभंगा, मुजफ्फरपुर, समस्तीपुर, आ पूर्वी चंपारन जिला में वोट डालल जाई. एह दौर में ४५ सीट के चुनाव होखे वाला बा.
पाँचवा दौर के मतदान वाला इलाकन में परचा दाखिल करे के आजु आखिरी दिन हऽ. काल परचा के जाँच होखी आ २५ तारीख तक नाम वापस लिहल जा सकी. एह दौर के मतदान ९ नवम्बर के होखे वाला बा.


text:
बालीवुड एक्टर गोविन्दा के भगीना विनय आनन्द के सिक्का भौजपुरी सिनेमा में चल चुकल बा आ अबले उनकर नाहियो त चार पाँच दर्जन फिल्म रिलीज हो चुकल बा. दहेज प्रथा का खिलाफ बनत फिल्म “दामाद चाहीं फोकट में” विनय आनन्द के डबल रोल बा. कार्पोरेट कंपनी इंडस सिने प्रोडक्शन प्रा॰लि॰ के एह फिल्म के मुहुर्त पिछला दिने मुंबई में करावल गइल आ अब ६ अप्रेल से बिहार के आरा जिला में एकर शूटिंग शुरु होखे वाला बा. फिल्म के निर्माता जय विजय सिंह आ अरुणेश, निर्देशक बाल किशन सिंह, लेखक शिवकुमार प्रसाद, संगीतकार के॰ रत्नेश, गीतकार सतीश तिवारी आ महेश कुमार झा, छायाकार सुरेन्द्र सिंह आ खास कलाकारन में विनय आनन्द, श्वेता मिश्रा, जीतेन्द्र कुमार, कनिष्का गुप्ता, तनवीर कृति, भागीरथी, मनोज टाइगर, पुष्पा वर्मा, किशन देव, गोपाल राय, विनोद त्रिपाठी, संजय पाण्डेय, संतोष श्रीवास्तव, सीपी भट्ट, रमेश दुबे, राज शुक्ला वगैरह शामिल बाड़े.
(स्रोत – संजय भूषण पटियाला)


text:
Friday, 1 March 2013
आर. एस. तिवारी की फिल्म साजन की बाहों में का संगीतमय मुहूर्त
आर. एस. फिल्म्स प्रोडक्शन के निर्माता - *आर एस तिवारी* के जन्म दिन व सरस्वती पूजा के शुभ अवसर पर *दिल हो गइल कुर्बान* के निर्माण के बाद अपनी अगली फिल्म *साजन की बाँहों में* का शुभ मुहूर्त और *आर एस तिवारी* का जन्मदिन मुंबई के *रितू रिकॉर्डिंग स्टूडियो लोखंडवाला अँधेरी* में फिल्म का एक गीत रिकॉर्ड करके बड़ी धूमधाम से मनाया गया. इस शुभ अवसर पर फिल्म इंडस्ट्री के जानेमाने कलाकार पहुँच कर आर एस तिवारी को जन्मदिन की ढेरों बधाई दी और फिल्म के सफलता के लिए शुभकामनाएं भी दी ! फिल्म के निर्देशक मिथलेश अविनाश व सभी लोगो ने विनय बिहारी के लिखे गाने और दामोदर राव के मधुर संगीत में सजाये हुए गाने को खूब सराहा और कहा की ये गाना लोगो को खूब पसंद आएगा। निर्माता आर एस तिवारी को बधाई देने पहुंचे सिने जगत के हस्तियों में *अवधेश मिश्रा, गोपाल राय, विष्णु शंकर बेलु, अनारा गुप्ता, पायल सेठ, अविनाश शाही, राजकपूर शाही, अनूप अरोरा, मनोज दिवेदी, रणजीत नेगी, महेंद्र चौधरी, रितेश जी, महेश आचार्य, पिंटू गिरी, विपिन बिहारी, एस कुमार, बलदेव, अमन सिंह, हरीश जैसवाल, दीपिका सिंह, संजय भूषण पटियाला, उदय भगत, रामचंद्र यादव, डी के शर्मा, डी के शुक्ला, आर एस पाण्डेय, रवि परभाकर, आनंद पाण्डेय, धर्मेश मिश्रा, कौशल शर्मा, सुशिल सिंह, रंजनसिंह, कैलाश माली, लवी श्रीवास्तव, अमिताभ रंजन* इत्यादि थे। कुछ लोगो ने सरस्वती पूजा व फिल्मों की शूटिंग में व्यस्त होने के कारण फ़ोन पर ही बधाइया दी जिसमे भोजपुरी के सुपरस्टार रवि किशन, विनय बिहारी, पवन सिंह, रानी चटर्जी, दीपक भाटिया, हीरा यादव, कल्पना, सीमा सिंह, कल्पना शाह, प्रतिभा पाण्डेय, उदित नारयण, संतोष मिश्रा, सोनिया मिश्रा, राजेश मिश्रा, फणीन्द्र राव, मुकेश पाण्डेय, कुणाल तिवारी, ममता राउत, खुशबु उत्तम, रेखा राव, अनुराधा सिंह, बिपिन सिंह, मोहिनी घोष, राजेश मिश्रा, ममता पाण्डेय, आलोक कुमार, इंदु सोनाली, मोहन राठोड व रुपेश मिश्रा है ! उम्मीद किया जा रहा है कि शीघ्र ही प्रदर्शित होने जा रही फिल्म- *दिल हो गइल कुर्बान* के प्रदर्शन के बाद इस फिल्म की शूटिंग शुरू होगी, इस फिल्म की शूटिंग उत्तर प्रदेश, बिहार, मुंबई और गुजरात के अलग अलग खूबसूरत स्थानो पर किया जायेगा फिलहाल इस फिल्म के कहानी और गानों पर काम किया जा रहा है
Labels: Latest News
Subscribe to: Post Comments (Atom)


text:
जोगीरा डॉट कॉम के लगातार सार्थक कोशिश रही कि आपन गौरवशाली अतीत के फेर से परिभाषित कऽ के भोजपुरी के छवि के आपन देस के साथे-साथ दुनिया के बाकी हिस्सा में भी पुनर्जीवित कईल जाव। ई काम में रउरा सब के सहयोग के साथ जरुरी बा, एह से रउरा सभे से निहोरा बा की “जोगीरा डॉट कॉम” से जुड़ी आ आपन भासा भोजपुरी के आगे बढ़ावे में टीम जोगीरा के मदद करीं।
जोगीरा डॉट कॉम के ई सतत प्रयास बा की आपन भोजपुरी भाषा आगे बढ़े आ भोजपुरी के ऑनलाइन के माध्यम से ज्यादा से ज्यादा लोगन तक पहुचावल जाव, एह कड़ी के आगे बढ़ावत जोगीरा लेके आइल बा भोजपुरी मुहावरा, जहा प रउवा भोजपुरी मुहावरा के बारे में पढ़ेब और ओकरा बारे में जानेब ओकर अर्थ के साथ।
जरूर देखीं: भोजपुरी शब्दकोश : Bhojpuri Dictionary
आखिर ह का भोजपुरी मुहावरा
मुहावरा अपना भोजपुरी भाषा के एगो अभिन्न अंग ह, एकरा बिना भोजपुरी भाषा भा साहित्य पूरा नइखे होसकत। भोजपुरी भासा के बोल चाल में मुहावरा के प्रयोग खूब होला।
परिभाषा: अइसन वाक्यांश जवन आपन साधारण अर्थ छोड़ के कवनो विशेष मतलब आ अर्थ की ओर ले जाव भा व्यक्त करो ओकरा के मुहावरा कहल जाला।
हमरा कम उमेद बा की केहू भोजपुरी अपना गावं-घरे में बूढ़ पुरनिया से मुहबरा ना सुनले होइ, लेकिन अब भोजपुरी मुहावरा के उपयोग कम होखत जा ता।
जरूर पढ़ीं: भोजपुरी सीखे : Learn Bhojpuri
भोजपुरी मुहावरे और उनके अर्थ – Bhojpuri Idioms with meaning
- आन्हा थोपी खेलावल – परेशान करना, एक प्रकार का खेल भी
- ओल पर माटी चढ़ावल – समय बर्बाद करना
- इ कढ़ावेली त उ घोंटावेली – हाँ में हाँ मिलाना
- इमीली घोंटावल – कन्या विवाह के समय मामा द्वारा किया जाने वाला एक रस्म
- उच्च लिलार – भाग्यशाली
- उदबेग लगावल – परेशान करना / बेचैन करना
- उमिर छलकल – जवानी चढ़ना
- ऊँच सुनल – कम सुनना
- ए कोठी के धान ओ कोठी कइल – व्यर्थ का काम, समय बर्बाद करना
- एक बोलावे चौदह धावे – काम करने वालों की कमी नहीं होना
- एक हाथ के जीभ बढ़ावल – ज्यादे लालच करना
- एके लाठी से सबके हाँकल – सबको एक ही जैसा समझना
- एगो में दू गो जोरल – बात को बढ़ाना
- एड़ी अलगावल – बराबरी करना
- ओझाई कइल – किसी समस्या के समाधान हेतु कोशिश
- ओठ खुलल – विस्मय
- ओठ चाटल – प्यास लगना, मँुह में पानी आना
- ओठ दबावल – गुस्सा
- ओठ निकलल – निराशा
- ओठ पर फेंफरी – उदासी
- ओठ सटल – खामोशी, भूख-प्यास लगना
- कंठी टूटल – संकल्प टूटना
रउवा खातिर:
भोजपुरी मुहावरा आउर कहाउत
देहाती गारी आ ओरहन
भोजपुरी शब्द के उल्टा अर्थ वाला शब्द
कइसे भोजपुरी सिखल जाव : पहिलका दिन
कइसे भोजपुरी सिखल जाव : दुसरका दिन
कइसे भोजपुरी सिखल जाव : तिसरका दिन
कइसे भोजपुरी सिखल जाव : चउथा दिन
कइसे भोजपुरी सिखल जाव : पांचवा दिन
कइसे भोजपुरी सिखल जाव : छठवा दिन
कइसे भोजपुरी सिखल जाव : सातवा दिन
कइसे भोजपुरी सिखल जाव : आठवाँ दिन


text:
हाल ही में मुंबई के जिप ट्रैक स्टूडियो में मिथिला मल्टी मीडिया फिल्म्स प्रा० लि० (नेपाल सरकार से मान्यता मिलल) क बैनर तले बने जात भोजपुरी फ़िल्म “बदला” के मुहूर्त भव्य रूप से कइल गइल. एह फिल्म से नेपाल आ मिथिलांचल के सुपर स्टार गायक आ अभिनेता संतोष राज के भोजपुरी सिनेमा में लांच कइल जात बा.
एक्शन, रोमांस आ पारिवारिक ड्रामा वाला एह फिल्म के “स्टार्ट टू फिनिश” शूटिंग नेपाल के खूबसूरत जगहन पर कइल जाई. फिल्म के सगरी गीत रिकार्ड करा लिहल गइल बा जवना के उदित नारायण, पामेला जैन, कल्पना, रेखा राव, इंदु सोनाली, मनोज मिश्रा, सुनील छैला बिहारी, मीनू अरोड़ा, मोहन राठौर, प्रियंका सिंह अउर राजेश पायल ‘राई’ (नेपाल के सुपर स्टार गायक) वगैरह गवले बाड़ें.
निर्माता अशोक सिन्हा, निर्देशक मनोज श्रीपति झा, प्रस्तुतकर्ता कलीम मंसूर आ विद्यालाल साहनी, विनय बिहारी,राजेश मिश्रा, आ अशोक सिन्हा, संगीतकार छोटे बाबा, कैमरामैन रविन्द्र बराल, नृत्य निर्देशक दिनेश ठाकुर आ साईमन, मारधाड़ निर्देशक रोशन हउवें.
मुख्य कलाकारन में संतोष राज, मोनालिसा, बालेश्वर सिंह, धर्मेन्द्र सिंह, राजाबाबू, राकेश रौनक, विनीता आ संजय पाण्डेय के नाम बा.
(अपना न्यूज के रपट)


text:
आयुष्मान भारत कार्यक्रम सफल करे में आईएमए सहयोग करे – योगी
गोरखपुर, 30 अप्रैल (वार्ता). उत्तर प्रदेश के मुख्यमंत्री योगी आदित्यनाथ इंडियन मेडिकल एसोसिएशन से आशा जतवले बाड़ें कि ऊ देश के ‘आयुष्मान भारत’ कार्यक्रम के सफल बनावे ला पूरा सहयोग करी.
गोरखपुर में आईएमए के एगो कार्यक्रम में अपना संबोधन में मुख्यमंत्री योगी आदित्यनाथ कहनी कि राज्य सरकार आ आईएमए समन्वय बनावे त आम जनता के बेहतर स्वास्थ्य सुविधा देबे में आसानी हो जाई. कहनी कि सरकार के दायित्व बा कि जनसामान्य के बेहतर स्वास्थ्य सुविधा उपलब्ध करावे आ एकरा ला आईएमए सहित अउरिओ संस्था जुड़ जाव त अउर बेहतर.
काल्हु प्रधानमंत्री नरेन्द्र मोदी ‘आयुष्मान भारत’ के शुरुआत करीहें आ एह कार्यक्रम के सफल बनावे में आईएमए के पूरा सहयोग देबे के होखी. चिकित्सा क्षेत्र के 70 प्रतिशत सेवा निजी क्षेत्र का आसरे बा आ ओहू लोग के चैरिटी का माध्यम से जनता के सेवा करे के चाहीं. राज्य में डॉक्टरन के बहुते कमी बा एहसे आईएमए प्रदेश सरकार के साथे मिलके रणनीति बनाके काम करे जवना से आम जनता के बेहतर स्वास्थ्य सुविधाएं उपलब्ध करावल जा सके.


text:
शहीद जवान के परिवार के 25 लाख के सहायता दिआइल
लखनऊ, 25 मई (वार्ता) यूपी के मुख्यमंत्री योगी आदित्यनाथ छत्तीसगढ़ के नक्सली हमला में शहीद भइल केन्द्रीय रिजर्व पुलिस बल के जवान जौनपुर निवासी राजेश कुमार बिंद के भावभीनी श्रद्धांजलि देत एलान कइनी कि उनुका परिवार के 25 लाख रुपिया के आर्थिक सहायता दीहल जाई.
शहीद राजेश कुमार बिंद के भावभीनी श्रद्धांजलि अर्पित करत योगी जी कहनी कि देश के रक्षा ला आपन सर्वोच्च बलिदान देबे वाला एह वीर सपूत के हमेशा याद कइल जाई. योगी जी शहीद जवान के शोक में डूबल परिवारो ला आपन संवेदना जतवनी.
मुख्यमंत्री कहनी कि आर्थिक मदद का अलावा शहीद राजेश के परिवार के एक बेकत के सरकारी नौकरिओ दीहल जाई.
जान जाईं कि हाल ही में छत्तीसगढ़ में भइल नक्सली हमला में सात गो जवान शहीद हो गइल रहलें आ एहीमें जौनपुर के राजेश कुमार बिंदो शामिल रहलन.


text:
भोजपुरी फिल्म साँवरिया आई लव यू का बनारस में हो रहल शूटिंग का दौरान चर्चित अदाकारा रानी चटर्जी घवाहिल हो गइली. सीन का अनुसार बाल्टी में भरल रंग फेंके का दौरान बाल्टिये फेंका गइल आ रानी के माथ फोड़ दिहलस. तुरते उनका के बगल के एगो प्राइवेट अस्पताल ले जाके मरहम पट्टी करवावल गइल आ लवटि के रानी चटर्जी ओह सीन के पूरो कर दिहली.
निर्माता शंभू पांडे आ सीबी त्रिपाठी के एह फिल्म में रानी के नायक बाड़न सुपर स्टार विनय आनन्द. रानी के अस्पताल ले जाये में उनकर तेजी देखले बनत रहे. निर्देशक रामपाल सिंह कहलें कि रानी वाकई दिलेर बाड़ी. बतावत चलीं कि रानी भोजपुरी सिनेमा के अइसन अदाकारा हई जे फिल्म दिमाग से बेसी दिल से करेली. एही महीना मुंबई में रीना एस पासी के बनावल फिल्म भईया के ससुरारी में रिलीज होखे जा रहल बा जवना में रानी के अदाकारी जलजला ले आ दी. राजकुमार आर पांडे निर्देशित एह फिल्म में रानी के नायक बारे बिरहा सम्राट विजय लाल यादव. रानी के एगो अउरी फिल्म पायल ओ बन के तइयार बिया जवना के निर्माता जीतेन्द्र प्रताप सिंह, निर्देशक नंद किशोर महतो आ नायक विक्रांत सिंह बाड़न जा.
कहल जा रहल बा कि एह तीनो फिल्म से रानी के कैरियर अउरी ऊँचाई ध ली.
(स्रोत : शशिकान्त सिंह )


text:
एक
आदमिन के ढ़हान, चारू ओर
उठि रहल बा मकान चारू ओर
एगो बस जी रहल बा नेतवे भर
मू रहल बा किसान चारू ओर
अब के पोछी हो लोर, ए, दादा
रो रहल, समबिधान चारु ओर
ई अन्हरिया, बड़ा पुरनिया हो
कब ले होई बिहान चारू ओर
जे बा जंहवां, ध्वस्त बा ओहिजा
एक्के जइसन थकान चारू ओर
लामरन, भेड़ियन के बस्ती में
कब बनी हो, मचान चारू ओर
उठि रहल बा,, गिरल – सड़ल कचरा
गिर रहल बा उठान चारू ओर
अब त कुछु ताल ठोक के बो ल
कब खुली हो जुबान चारू ओर
दो
भोर गायब, बिहान गायब बा
रोसनी के निसान,, गायब बा
का कहीं देस के खबर तो से
देंह भर बा, परान गायब बा
नवका साहेब के एजेंडा से
खेत गायब, किसान गायब बा
जिल्द भर रह गइल बा हाथे में
बीच से संविधान गायब बा
ई जे लउकत बा, इंडिया ह इ
अउर हिंदोस्तान गायब बा
खांसि के टिमटिमा रहल बा दीया
नीन गायब निदान गायब बा।


text:
– आशुतोष कुमार सिंह
देश-दुनिया में आपन पांव पसार रहल भोजपुरी दिन-प्रतिदिन अपना देश में आपन संविधानिक अधिकार के नियरा पहुंच रहल बिया. हाले में जहवां भोजपुरी के आठवां अनुसूची में डाले खातिर संसद के भितरी जमके बहस भइल. अउर भोजपुरी के ई मामला देश के सबसे मजबूत महिला सोनिया गांधी तक के झकझोर देलस. ओहिजा दोसर ओर एकर विकास आ दिशा के लेके भारत के सांस्कृतिक राजधानी बनारस के जानल मानल शैक्षणिक संस्थान काशी हिंदू विश्वविद्यालय के भोजपुरी अध्ययन केंद्र पिछला एक बरिस से भोजपुरी के विकास के दशा आ दिशा विषय प व्याख्यान श्रृंखला के आयोजन क रहल बा. अबहीं ले मॉरीशस के राष्ट्रपति से लेके हिंदी के जानल-मानल साहित्यकार केदारनाथ सिंह एह व्याख्यान श्रृंखला में आपन बात रख चुकल बा लोग.
एही कड़ी में पिछला 29 अगस्त के इन्दिरा गांधी राष्ट्रीय जनजातीय विश्वविद्यालय, अमरकंटक के कुलपति प्रो0 चन्द्रदेव सिंह के बोलावल गइल रहे. श्री सिंह आपन व्याख्यान में कहलन कि, ‘भोजपुरी के विकास के सम्बन्ध भोजपुरी क्षेत्र में विकास से जुड़ल बा. वैश्वीकरण के नाते भाषा आ बोलियन प संकट उत्पन्न हो गइल बा. एकरा बादो हमनी के सांस्कृतिक वैशिष्ट्य भोजपुरी में सुरक्षित बा. भोजपुरी के संरक्षित राखे में महिला लोगन के बहुत बड़ भूमिका बा. भोजपुरी हमनी के थाती ह एकरा के बचावे के जरूरत बा. भोजपुरी बोले में हीनता ग्रंथि के अनुभव ना करे के चाहीं.” भोजपुरी के सांस्कृतिक परंपरा प बोलत श्री सिंह कहलन कि, ‘भोजपुरी क्षेत्र के आपन बड़हन सांस्कृतिक परम्परा रहल बा. भोजपुरी के विकास प्रेम से होई, झगड़ा से ना. काहे कि भोजपुरी के शक्ति प्रेम में निहित बा. आधुनिकता अउर औपनिवेशिकता के भागमभाग में हमनी के भोजपुरी भाषा से त दूर होइए गइल बानी जा साथे-साथे आपन देशज ज्ञान विज्ञान आ कला कौशलो से दूर हो गइल बानी जा. भोजपुरी भाषा अउर क्षेत्र के विकास खातिर हमनी के विकास के एगो नया रास्ता निकाले के होई. जाहिर बा कि हमनी के इतिहास के चक्र के पाछे नइखी स ले जा सकत बाकिर विकास के मुद्दा के सामाजिक सांस्कृतिक परम्परा आ ज्ञान- विज्ञान के दायरा में फेर से परिभाषित त कइए सकत बानी जा. एकरा खातिर जनपदीय यथास्थिति के विवेचन अउर बेहतर विकास के संभावना के अन्वेषण करे के साथे-साथे एकर व्यावहारिक क्रियान्वयनन के उपायन प विचार जरूरी बा.’ प्रो0 सिंह भोजपुरी के साहित्य सम्पदा के साथे-साथे ओकर कला कौशल आ खेती-बारी से जुड़ल ज्ञान के आधुनिक समाज के अनुरूप विकसित करहूं प जोर दिहलन.
कार्यक्रम के अध्यक्षता करत भोजपुरी अध्ययन केन्द्र के परामर्श मण्डल के सदस्य आ वरिष्ठ साहित्यकार प्रो0 चौथीराम यादव कहलन कि, ‘एह बात प विचार करे के जरूरत बा कि भोजपुरी हमनी के घर से बेदखल काहे बिया?’ प्रो. यादव कहलन कि, भोजपुरी के विकास सांच में जनपदीय क्षमता सब के विकास बा. ध्यान देवे वाला बात ई बा कि काशी हिंदू विश्वविद्यालय के भोजपुरी अध्ययन केन्द्र व्याख्यान शृंखला के शुरुआत मॉरीशस के राष्ट्रपति अनिरूद्ध जग्रनाथ कइले रहन. 6 दिसंबर 2009 के दीहल आपन व्याख्यान में श्री जग्रनाथ कहले रहन कि, ‘भोजपुरिया समाज में विपरित स्थितियों में लड़े के क्षमता होखेला. इहे कारण बा कि आज हमनी के मॉरीशस में शासन करे में सफल भइल बानी जा.’ एही कड़ी में अगिला दिन याने 7 दिसंबर 2009 के संस्कृत के प्रकांड विद्वान कमलेश दत्त त्रिपाठी जी के व्याख्यान भइल रहे. उहां के आपन व्याख्यान में कहले रहीं कि, ‘भोजपुरी में नाटक आ व्यंग्य के अपार संभावना बा. कवनो भाषा के बढ़ावे में ओह भाषा में नाट्य आ व्यंग्य तत्व के रहल जरूरी होखेला.’ एही तरह पिछला 30 अप्रैल के वरिष्ठ साहित्यकार केदारनाथ सिंह के व्याख्यान भइल रहे जवना में उहां के भोजपुरी में गद्य रचे प जोर देले रहीं. अउर कहले रहीं कि, ‘भोजपुरी के कहानी आ कविता से ऊपर उठ के गद्य के भाषा होखे के चाहीं.’
भोजपुरी अध्ययन केन्द्र के समन्वयक प्रो0 सदानन्द शाही भोजपुरी अध्ययन केन्द्र के परिचय देत प्रस्तावित कइलन कि इन्दिरा गांधी राष्ट्रीय जनजातीय विश्वविद्यालय भोजपुरी क्षेत्र में मौजूद आदिवासी अउर जनजाति आ उनकर साहित्यिक सांस्कृतिक परम्परा के अध्ययन में आगे आई. महिला अध्ययन केन्द्र के समन्वयक प्रो0 शुभाराव आइल अतिथियन के स्वागत कइनी आ मुख्य अतिथि के महिला अध्ययन केन्द्र के प्रकाशनो भेंट कइली. प्रो. बलिराज पाण्डेय धन्यवाद देलन. एह मौका प कु0 जया शाही आ श्रद्धा गुप्ता कुलगीत गा के सब केहू के झूमे प मजबूर क देलस लोग. भोजपुरी अध्ययन केंद्र के समनवयक सदानंद शाही कहलन कि, ‘हमनी के भोजपुरी भाषा के विकास अउर ओकर दिशा प लगातार बुद्धिजीवि लोगन से साथे विचार-मंथन क रहल बानी जा. अगिला साल ले एम॰ए॰ में भोजपुरी पढ़ावे के तइयारी क रहल बानी जा. एह व्याख्यान शृंखला से हमनी के एह दिशा में बहुते सहायता मिल रहल बा.’
एह अवसर प डॉ. ओंकारनाथ सिंह, प्रो0 अवधेश प्रधान, प्रो0 चम्पा सिंह, प्रो0 अशोक सिंह, प्रो0 आनन्द शंकर सिंह, डॉ0 विनय कुमार सिंह सहित कई गो भोजपुरी आ हिंदी साहित्य के जानकार उपस्थित रहन.
संपर्क
bhojpuriamashal@gmail.com
+919891798609


text:
जिला वाराणसी, ब्लाक चिरईगावं, गावं अल्लोपुर। इहां के कुमारी देवी के कहब हव कि हमार उम्र लगभग 62 साल हो गएल हव। लेकिन हमने के वृद्धा पेंशन नाहीं मिलत हव। जब प्रधान से कहल जाई तब प्रधान खाली हाँ हाँ करलन।
कुमारी देवी के कहब हव कि हमके ऐतना दिन से रहल जाला लेकिन अभहीं तक वृद्धा पेंशन नाहीं मिलत हव। हमार लइकन हयन त उ अपने परिवार के देखे में रहलन। वहीसे भी अब लइकन पर के भरोसा करी। लइकन आपन करे में रहे जालन। हमने के जब तक पैरूख रहल तब तक हमने आपन काम करत रहे। लेकिन अब त हमने के पैरूख खत्म हो गएल हव। अब हमने काम भी नाहीं कर पाइत। जब प्रधान से कहब त प्रधान सुनबे नाहीं करतन। हमने के ब्लाक पर भी एतना पहुंच नाहीं हव कि हमने ब्लाक पर जाके दरखाश देई।
ब्लाक के सहायक विकास समाज कल्याण प्रभुनाथ यादव के कहब हव कि 2002 के बी. पी. एल. सुची में नाम होवे के चाही। आउर उम्र भी साठ वर्ष से उपर हावे के चाही।
कइसे मिली हमके सहारा
जिला वाराणसी, ब्लाक चिरईगावं, गावं अल्लोपुर। इहां के कुमारी देवी के कहब हव कि हमार उम्र लगभग 62 साल हो गएल हव। लेकिन हमने के वृद्धा पेंशन नाहीं मिलत हव। जब प्रधान से कहल जाई तब प्रधान खाली हाँ हाँ करलन।


text:
सिनेमा भोजपुरी में हर स्टार संगे ‘स्क्रीन’ शेयर करे वाली रिंकू अब एगो नया रिकार्ड बनवले बाड़ी, मशहूर फिल्म पत्रिका फिल्म फेयर में पहिला बेर कवनो भोजपुरी अदाकारा के जगहा दिहल गइल बा. उनुकर फोटो शूट करावे खातिर पत्रिका महँग हेयर ड्रेसर आ मेकअप मैन के इंतजाम कइले रहुवे.
‘फिल्म फेयर’ पत्रिका में रिंकू घोष के बारे में लिखल गइल बा कि ऊ साल 2003 से भोजपुरी सिनेमा में सक्रिय बाड़ी आ अपना पहिलके फिल्म ‘सुहागन बना दऽ सजना हमार’ से सिनेमाप्रेमियन का दिल पर राज कइल शुरू कर दिहली. रिंकू घोष बहुत हँस मुख स्वभाव के हई आ उनुकर खिलखिलात हँसी पूरुआ के झोंका जइसन हवे.
रिंकू घोष भोजपुरी सिनेमा के हर स्टार संगे स्क्रीन शेयर कइले बाड़ी आ करतो जात बाड़ी.
(शशिकांत सिंह रंजन सिन्हा के रपट)


text:
जला वाराणसी, ब्लाक काशी विद्यापीठ, ग्राम भरथरा। भरथरा -शिवपुर के जोड़े वाली वरूणा पुल पांच साल से अधूरा में लटकल हव। किसानन के जमीन के मुआवज़ा ना मिले से किसान अपरोच बने नाहीं देत हयन।
वरूणा नदी के पुल बन गएल हव खाली अपरोच बाकी हव। भरथरा के चिन्टू यादव बतइलन कि उपरीगामी पुल बने में गांव के कई लोग के जमीन चल गएल हव। जेमे गांव के ललई के पांच बिस्सा आउर कुछ किसानन के आठ दस बिस्सा जमीन चल गएल हव। जउने के किसान मुआवजा मांगत हयन। लेकिन सरकार ओके अटकइले हव। इहां रहे वाले सुजीत यादव के कहब हव कि इ पुल के बारे में जेके नाहीं पता रहत उ तेज गाड़ी से आवला आउर नीचे गिर जाला।
गांव के कुछ लोगन के कहब हव कि हमनी केतना धरना प्रदर्शन करे लेकिन कउनों फायदा नाहीं हव। पता नाहीं इ कब बनी आउर कब हमनी के मुआवज़ा मिली?
गांव वालन के इ समस्या के बारे में जब पी.डब्लू.डी. विभाग में पूछायल त यहां पर सीनियर बाबू के पद पर कार्यरत मनोज बाबू बतइलन कि पुल के सब कागज़ात तइयार हो गएल हव। अपरोच भी बनावे के तइयारी हो गएल हव। आउर किसानन के मुआवज़ा देवे खातिर पइसा आ गएल हव। जल्दी ही किसानन के मुआवज़ा मिल जाई।


text:
Iifa 2017 Awards Shahid Best Actor Allia Bhatt Best Actress
नई दिल्ली। अमेरिका के न्यूयार्क के मेटलाइफ स्टेडियम में आयोजित 18वें IIFA अवार्डस में फिल्म उड़ता पंजाब के लिए शाहिद कपूर को बेस्ट एक्टर और आलिया भट्ट को बेस्ट एक्ट्रेस का अवार्ड मिला। बेस्ट फिल्म कैटेगरी का अवार्ड मिला सोनम कपूर अभिनित फिल्म नीरजा को जबकि बेस्ट डायरेक्टर का अवार्ड फिल्म पिंक के डायरेक्टर अनिरुद्ध रॉय चौधरी को मिला।
अन्य श्रेणियों के अवार्ड निम्नवत् रहे—
बेस्ट फीमेल डेब्यू— दिशा पटनी (एमएस धोनी अनटोल्ड स्टोरी)
बेस्ट मेल डेब्यू— दिलजीत दोसांझ (उड़ता पंजाब)
बेस्ट सपोर्टिंग एक्टर मेल — अनुपम खेर (एमएस धोनी)
बेस्ट सपोर्टिंग एक्टर फीमेल — शबाना आजमी (नीरजा)
बेस्ट सिंगर मेल— अमित मिश्रा (ए दिल मुश्किल)
बेस्ट सिंगर फीमेल— कनिक कपूर (उड़ता पंजाब) और तुलसी कुमार (एयरलिफ्ट)
बेस्ट कॉमिक एक्टर— वरुण धवन (ढ़िशुम)
बेस्ट एक्टर इन निगेटिव रोल— जिम सरब (नीरजा)
इन श्रेणियों के अलावा मिंत्रा स्टाइल आॅइकन के रूप में आलिया भट्ट और आईफा वूमन आफ द ईयर का अर्वाड तपसी पन्नू को मिला।
आईफा अवार्ड्स के लिए बालीवुड के तमाम सितारे न्यूयार्क पहुंचे। बॉलीवुड सितारों से सजी आईफा अवार्ड्स में सलमान खान, सैफ अली खान, करण जौहर, करीना कपूर, कटरीना कैफ, सोनाक्षी सिन्हा, करीना कपूर, सुशांत सिंह राजपूत, कृति सेनन समेंत तमाम सितारों ने अपनी उपस्थिति दर्ज करवाई।


text:
भोजपुरी परदा के सबले लोकप्रिय अभिनेत्री पाखी हेगडे निर्माता आ निर्देशको लोग के पसन्दीदा हई. एह चलते उनुका लगे काम के बोझ अतना बा कि कबो कबो उनका छत्तीस छत्तीस घंटा ले शूटिंग करावे के पड़ जाला. दिन में “संतान” के शूटिंग करत बाड़ी त रात में “रामपुर के लक्ष्मण” खातिर एगो खास गाना के शूटिंग. दिन में असलम शेख निर्देशित फिल्म “भईया हमार दयावान” के शूटिंग त रात में अभय सिन्हा के फिल्म “बिदेसिया” के शूटिंग. कहेली कि निर्माता के ध्यान राखहीं के पड़ेला काहे कि ओह लोग के पूंजी लागल रहेला सिनेमा में आ काम रुकला पर भा देरी होखला से ओह लोग के बहुते नुकसान हो जाला. अपना एह गुनी सुभाव का चलते पाखी हेगडे के सफलतो डबल रेट से मिलेला. जइसे कि हाल ही में रिलीज फिल्म “आखिरी रास्ता” बिहार में कमाल कइले बा त मुंबई में उनकर फिल्म “लोफर” के धूम मचल बा. आजुकाल्हु पाखी हेगडे के नाहियो त दर्जन भर से बेसी फिल्म फ्लोर पर बाड़ी सँ.
(स्रोत – प्रशान्त-निशान्त)


text:
तन्वी मल्टीमिडिया के भोजपुरी फिलिम “राजा जी आई लव यु” के शूटिंग पिछला दिने सिलवासा में शुरू हो गइल. निर्माता दीपक शाह के ई दुसरकी फिलिम ह. दीपक शाह के पहिलका फिलिम “दिलदार सावरिया” जल्दिए रिलीज़ होखे वाली बा. “दिलदार सावरिया” के चर्चित जोड़ी यश आ अंजना एहु फिलिम में मुख्य भूमिका में बाड़े आ साथे बाड़ें कुणाल सिंह, बृजेश त्रिपाठी, मनोज टाइगर, संजय पांडे, आनंद मोहन, प्रिया पांडे, पुष्पा वर्मा, अयाज़ खान आ एगो विशेष भूमिका में आइल पाखी हेगड़े.
“राजा जी आई लव यु” फिल्म के गीतकार संगीतकार आ निर्देशक विनय बिहारी के बतौर निर्देशक ई दुसरकी फिलिम होखी. कहानी लिखले बाड़न एस.के.चौहान.
सिलवासा में शूटिंग से पहिले निर्माता दीपक शाह वैदिक रीति रिवाज से पूजा अर्चना कइले आ ओकरा बाद एह फिलिम के पहिलका गाना यश आ अंजना पर फिलिमावल गइल. नृत्य निर्देशन कइलें पप्पू खन्ना. निर्देशक विनय बिहारी बतवलें कि ई पारिवारिक आ हास्य रोमांस से भरल फिलिम होखी जवना में मनोरंजन के सगरी मसाला मौजूद रही. निर्माता दीपक शाह के योजना एकरा के नवरात्रि पर रिलीज़ करे के.
भोजपुरी के नइकी रोमांटिक जोड़ी यश आ अंजना के उमेद बा कि इहो फिलिम दिलदार सांवरिया जइसन सिनेमा भोजपुरी में चरचा के विषय बनी. .
(उदय भगत)


text:
मोतिहारी गोपालगंज सिवान सतकार
छपरा के मीठ पानी-आरा कड़ियार।
निहाल बक्सर बलिया-निरमल गंग धार
गहमर वीर सैन्य सपूत -संग साहितकार।
बदलल मजदूरी में गते गते किसानी,
आजमगढ़ देवरिया-गोरखपुर बेमार।
बन्हक गुजरात के-काशी बिसनाथ,
ठग बनारस आप ठगाइ बइठल बा यार।
गाजीपुर आ चंदोली-भदोही भी भूखा,
मिर्जापुर सोनभद्र भी चाटत बा आचार।
बस्ती जौनपुर खीर आ मऊ बहराइच
आ बसल पंजाब में सहे सोसन अपार।
इलाहाबाद प्रयाग मे-कहाँ अब उ आग
जहाँ से देश भर में -बनत रहे बेयोहार।
प्रतापगढ़िया एक ही -कहाउत ही रहल
अब त मरत एक के-देखे मिलके चार।
पढ़ल लिखल कर गइलें इहाँ से पलायन
दोसर राज में जोह ले लें आपन अधिकार।
बाहुबली गुंडन के हाथे-सता के लगाम
खाड़ भासा भोजपुरी द्रोपदी अस उघार।
ना पांडव कृष्ण सभा मे-के चिर चढ़ाओ
नोचे उ नेता बने -कर वानी बलतकार।
जात घात क पोंछ लमहर-लटकाई फिरेला
संस्कृति सभ्यता बीच-खाड़ करे देवार।
झोटा झोटी दे ले लंगड़ी इहाँ बड़ा प्रसिध
पुर्वांचल के खेल इहे बा कहीं का सरकार।


text:
….वडोदरा मे भाषण देत राहुल बाबा अचके मे कह गईले की ” क्या कभी शाखा में महिलाओं को देखा है शॉर्ट्स में?” अरे अब इनका के का कहल जाओ की बाबा बोलला के पहिले तनी सोच ली । खैर हमहू केकरा के कहअ तानी , अगर एतने दिमागवा रहित त अइसन बतवे ना कहतन । जाए दिही , लाईका समझ के माफ क दिवाव । लेकिन हमरा अचरज ए बात के लागा ता की कांग्रेस पार्टी मे एतना दिग्गज लोग के रहला के बाबजूद , लोगवा ई काहे बरदास करेला । खैर पार्टी के भविष्य त लयुकते बा । लेकिन राहुल बाबा के जानकारी खातिर हम बता दी की आरएसएस मे राष्ट्र सेविका समिति नाम के महिला विंग है। जेकर स्थापना साल 1936 मे भइल रहे जेकर देश भर मे 4700 शाखा मौजूद बा ।
विविध
भोजपुरी इंटरटेनमेंट चैनल ढिशुम का धमाकेदार आगाज़
मुम्बई: ढिशुम


text:
अमृता क्रिएशन के बैनर तले बनल भोजपुरी फिलिम “दबंग मोर बालमा” लेके आवत बाड़न निर्देशक अवनि अग्रवाल आ निर्माता जयेश पटेल. पूरा शूटिंग यूपी आ गुजरात में भइल बा. मारधाड़ आ एक्शन भरल एह फिलिम के गीतो संगीत मजगर बा. एह फिलिम में मोनालिसा के गरमागरम सीन दर्शकन के बहुते लुभाई.
मुख्य कलाकारन में विराज भट्ट, मोनालिसा, अजय दीक्षित, नीलिमा सिंह, वैभव राय, शशिभूषण सिंह, सीमा सिंह, गौरी, अखिलेश शुक्ल, दीपू आ सुरेन्द्र पाल के नाम बा.
गीत पवन मिश्रा के, संगीत गणेश पांडे के, छायांकन करीम खत्री के, फाईट शकील शेख के, नृत्य निर्देशन अशोक मयंक के, आ एडिटिंग मणि के बा.
फिलिम अगिला साल फरवरी में रिलीज होखे के उमेद बा.
(संजय भूषण पटियाला)


text:
भोजपुरी सिनेमा के बेताज बादशाह दिनेश लाल यादव निरहुआ एहू साल, बरीस २०११ में, आपन शानदार शुरुआत कर देखवले बाड़न. एह साल का शुरुआत में रिलीज उनकर फिल्म “आखिरी रास्ता” बिहार में मजगर व्यवसाय करत बा. बतावल जात बा कि ३० गो सिनेमा हाल में एके साथ रिलीज भइल फिल्म “आखिरी रास्ता” पहिलके हफ्ता में पचास लाख के कारोबार कर देखवलसि. दर्शक खास कर के निरहुआ के गीत “माल कचकचवा” पर सीटी बजा बजा के सिनेमाहालन के गुंजायमान कर देत बाड़े. सभका ई फिल्म बहुते पसन्द आ रहल बा. एह फिल्म में दिनेश लाल यादव का साथ तीन गो हीरोइन बा वे लोग आ तीनो बड़का. पाखी हेगडे, मोनालिसा, आ रिंकू घोष तीनो के साथ निरहुआ के लाजवाब दृश्य बा आ दर्शक हर सीन के पसन्द कर रहल बाड़े. निरहुआ के एह साल के अगिलका फिल्म रामाकान्त प्रसाद के “दिलजले” रही जवन जल्दिये रिलीज होखे जा रहल बा.
(स्रोत – प्रशान्त-निशान्त)


text:
संजोगो रहे, सौभाग्यो रहे. मंच अइसन जहाँ पुरनका साथियन से ले के गुरुजी लोग तक, सभे मौजूद रहे. सभका दिमाग में घुरियात रहे बचपन के इयाद. एक दोसरा में गडमड तस्वीरन का साथ. कुछ शरारत, कुछ सजाय. कुछ खट्टा त कुछ मीठ. मौका रहे बनारस के श्री कमलाकर चौबे आदर्श सेवा विद्यालय इंटर कॉलेज के वार्षिकोत्सव के. मंच पर बइठल सिद्धार्थ गौतम आ पंडित श्रीकृष्ण तिवारी का मौजूदगी में विद्यालय के पुरान छात्र मनोज तिवारी “मृदुल” बोलत बोलत भुला गइल रहले अपना बीतल जमाना का इयाद में. आ सोचत रहले कि “केहू लवटा दे हमर बीतल अतीत”. कॉलेज का अँगना में पुरान बरगद के फेंड़ इयाद आवत रहे. आ मनोज तिवारी झड़ी लगा दिहले रहले अपना चर्चित गीतन के. ओह दिन जेही मौजूद रहल ओहिजा सभका याद में एगो अउरी खुशनुमा इयाद जुड़ गइल. ओह दिन के, मनोज तिवारी के गायन के, आ पुरनका इयार दोस्तन का साथ फेर से मिलला जुलला के.
(स्रोत – शशिकांत सिंह)


text:
हिंदी फिल्म जगत में अनेके बड़हन बड़हन फिलिम निर्देशन कर चुकल विमल कुमार भोजपुरी में “देस परदेस” बनवले. अब उनकर दोसरकी भोपजरी फिलिम “दरिया दिल” जल्दिए शुरू होखे वाली बा. हिंदी फिल्म जगत के ही मेन धर्मेन्द्र के आशीर्वाद ले के एकरा गाना के रिकोर्डिंग पिछला दिने शुरू भइल.
निर्देशक विमल कुमार के पहिलका भोजपुरी फिलिम “देस परदेस” में धर्मेन्द्र एगो अहम् भूमिका बाड़े. जब उनका जानकारी मिलल कि विमल कुमार आपन दोसरकी भोजपुरी फिलिम निर्देशन करे जात बाड़े त धर्मेन्द्र खुदे पूरा यूनिट के बधाई दे दीहलन.
मुंबई टाकिज के बैनर तले बनत एह फिलिम के निर्माता वरदान आष्टा हउवें आ मुख्य भूमिका में कुणाल सिंह, दिलदार सांवरिया फेम यश कुमार, रानी चटर्जी, राखी त्रिपाठी, राकेश पांडे, संजय पाण्डेय,नीलिमा सिंह, वगेरह बाड़े.
गीतकार विनय बिहारी आ संगीतकार राजेश गुप्ता हउवें, जबकि छायांकन अनिल धानडा के बा.
फिलिम के शूटिंग अगिला हफ्ता शुरू होखे जात बा.
(उदय भगत)


text:
रवि किशन बनले पारले के ब्रांड अम्बेसडर
बिस्कुट बनावे वाली एगो बड़हन कंपनी पारले अब भोजपुरी फिल्मन के सदाबहार सुपर स्टार रवि किशन के आपन ब्रांड अम्बेसडर बनवले बिया. रवि किशन अब पारले के मोनाको बिस्कुट के हिंदी भाषी इलाका में प्रमोट करीहें. गे. पारले अपना मार्केटिंग रणनीति का तहत हिंदी भाषी इलाकन में रवि किशन के लोकप्रियता भँजावे के योजना बनवले बिया.
पहले आमिर खान मोनाको के ब्रांड अम्बेसडर रहले आ अब उनुका साथे भइल करार के अवधि खतम हो चुकल बा. कंपनी के इरादा अब क्षेत्रीय स्तर पर प्रचार करे के बा, हर इलाका खातिर अलग अलग ब्रांड अम्बेसडर बनावल जाई.
रवि किशन एकरा पहिले डाबर, टीएमटी सरिया , मारिको समेत करीब दर्ज भर कंपनियन के ब्रांड अम्बेसडर बनावल जा चुकल बाड़न.


text:
विनेश आ सुमित जीतली स्वर्ण, साक्षी के मिलल कांस्य
गोल्ड कोस्ट, 14 अप्रैल (वार्ता). भारत के विनेश फोगाट (50 किग्रा) आ सुमित (125 किग्रा) आजु गज़ब के प्रदर्शन करत 21वां राष्ट्रमंडल खेलन के दसवां दिने शनिचर के स्वर्ण पदक जीत लिहलें जबकि ओलंपिक कांस्य पदक विजेता साक्षी मलिक (62 किग्रा) आ सोमवीर (86) के कांस्य पदक से संतोष करे के पड़ल.
विनेश आ सुमित के स्वर्ण पदकन से गोल्ड कोस्ट में भारत के कुश्ती के स्वर्ण पदकन के गिनिती पांच हो गइल बा. पिछलके बेरा ग्लास्गो राष्ट्रमंडल खेलन के कुश्ती में भारत के पांचे स्वर्ण पदक मिलल रहुवे.
भारत आबकी का कुश्ती में आपन अभियान पांच गो स्वर्ण, तीन गो रजत आ चार गो कांस्य समेत कुल मिला के 12 पदक जीत के खतम कइलसि. सोमवीर एह खेल में भारत के कुश्ती के आखिरी पदक दिअवलन.
राष्ट्रमंडल कुश्ती के तिसरका आ आखिरी दिने सुमित भारत के पहिला स्वर्ण दिअवले. महाबली सतपाल के शिष्य आ भारत केसरी सुमित के वर्ग में छह से कम पहलवान होखला का चलते एकरा के नार्डिक सिस्टम से खेलल गइल जवना में हर पहलवान सगरी पहलवानन से मुकाबला करेला आ जीत के हिसाब से क्लासिफिकेशन अंक मिलेला. सुमित अपना पहिला मैच में कैमरून के क्लॉड एमबियांगा के हरवलें. एह मैच में विपक्षी पहलवान के चोटिल होखला का चलते आसान जीत आ पांच गो अंक मिल गइल. दुसरका मैच में कनाडा के कोरी जार्विस के 6-4 से हराके सुमित तीन गो अंक हासिल कइलें.


text:
एक्सलेंट फिल्म इंटरनेशनल प्राइवेट लिमिटेड के बैनर तले बने जात भोजपुरी फिल्म ‘नजर लागल राजा तोहरे बंगले पे’ के संगीतमय मुर्हूत पिछला दिने अंधेरी ओशिवरा के एगो स्टूडियो में नारियल फोड़ के कइल गइल. एह पूरा तरह से रोमांटिक आ एक्शन प्रधान फिल्म में मनोज पाण्डेय आ अंजना सिंह के जोड़ी एक बेर फेर परदा पर नजर आवे वाली बा. शूटिंग 5 सितम्बर से उत्तर प्रदेश के बलिया शहर में कइल जाई. एह फिल्म से नवोदित एक्टर अंजनी सिंह के सिनेमा भोजपुरी में ले आवल जात बा.
फिल्म के निर्माता एक्सलेंट फिल्म इंटरनेशनल प्राईवेट लिमिटेड, निर्देशक शमीम सैय्यद, संगीत राज सेन, फाईट शकील शेख, लेखक-गीत भीरूगवृन्दा हउवें.
मुख्य कलाकारन में मनोज पाण्डेय, अंजना सिंह, नवोदित अंजनी सिंह, आलोक यादव, जसवंत कुमार आ अयाज खान के नाम बा.
(संजय भूषण पटियाला के रपट)


text:
नीलपंखी सुग्गा
नीलपंखी सुग्गा या हिंदी में मदनगोर तोता (अंग्रेज़ी:Blue winged parakeet) एगो सुग्गा परिवार क चिरई हवे।
शरीर क आकार लगभग मैना की बराबर होल या कुछ बड़हन होला आ नोकदार पोंछ होले। एकर शरीर क रंग बाकी सुग्गन नियर धानी या पियराहूँ हरियर न होके मतियाहूँ या स्लेटी हरियर होला। एकर पाँख आ डैना नीला रंग क होला, जेवन एकरी नांव का कारन हवे।
ई दक्खिनी भारत में 500 से 1500 मीटर की ऊंचाई पर मिले वाला जंगल कुल में रहे वाला सुग्गा हवे। भारत की अलावा ई श्री लंका में भी पावल जाला।
एकर मुख्य भोजन पीपर की गोदा आ अइसने दूसर गोदा वाला फल आ अनाज क दाना हवे।
इहो देखल जाय[संपादन]
संदर्भ[संपादन]


text:
बलिया के फसल बीमा करे खातिर कंपनी तैयार नइखे
बलिया में किसानन के फसल के बीमा करे खातिर सरकार से नामित कंपनी बीमा करे ला तइयार नइखे. बलिया खातिर सरकार इफको-टोकिया कंपनी के नामित कइले बिया. एह योजना में कर्जा ले के खेती करे वाला किसानन से बीमा प्रीमियम ले के सरकार ओह कंपनी के देले आ फसल के नुकसान होखला पर बीमा कंपनी हरजाना देले. मामिला तब सामने आइल जब बैंक सालाना प्रीमियम के डेढ़ करोड़ रुपिया के चेक कंपनी के भेजले त कंपनी लेबे से इंकार क दिहलसि. शायद ओकरा अनेसा बा कि एहिजा के खेती के बीमा कइल खतरा से खाली नइखे.
जान जाईं कि बलिया में स्वास्थ्य बीमा योजनो के काम ठप्प पड़ल बा जबकि अगल बगल के जिलन में काम चालू बा.


text:
रात-बिरात दांत दुखइला पर, दांत से खून आवे पर, पुरान से पुरान खोरला भइला पर खैनी तुरंत के इलाज रहे.
भोजपुरी के विस्तार, पाठकों को ध्यान में रखते हुए ‘जी डिजिटल’ आपकी प्रिय भाषा में आपके पास पहुंचने की कोशिश कर रहा है. आपके लिए हम ‘काका के ठीहा’ नाम से कॉलम शुरू कर रहे हैं, जिसमें भोजपुरी भाषी क्षेत्र की संस्कृति, समाज, राजनीति, साहित्य, फिल्म पर सामग्री, राय, विचार उपलब्ध कराने जा रहे हैं. आशा है, यह पहल पसंद आएगी. आइए, मिलकर भोजपुरी की मिठास साझा करें : संपादक
जहिया से सुननी ह की ख इनी बंद होखे वाला बा तबहिए से मन बड़ा उदास बा. इ नशा त रहे बाकी कब एतना खतरनाक नशा बन ग इल बुझाइल ना. हाकिम के लागत बा की ख इनी खाइके लोग ब उरा जाले, फाइल बढ़त न इखे, सरकार चलावे मे दिक्कत आवत बा. जवन ख इनी आजू ले माहमूली एगो पत्ता रहे, उ रातो-रात एतना खराब क इसे हो ग इल इहे बात से मन बड़ा उदास बा.
कै गो घर के रोजी रहे इ. पटवन से ले के पतता पकावे आउर ओकरा के सुखावे तक घर सवाग एही मे रात-दिन एक क इले बा. महाजन से लेके दुकानदार तक पहुचला के बादे कटेला. तबहू सरकार बुझत बा की इ कबनो भारी नशा ह, इहे बात त पचत न इखे.
“अस्सी चुटकी नब्बे ताल, देख ले भ इया ख इनी के कमाल” जब बाजेला त मन गद-गद भइल जाला. एकर गुण सुनेब त मन घबरा जाई की इ एगो गरीब के अमीर से जोड़ेला, बुरबक के विद्वान मे मिलावेला. खाली जोड़बे ना करे राउरा शब्द मे दिल से दिल के मिलावेला. बाकी कुछो मांगे मे भरे सरम इज्जत आगे आ जाए लेकिन एक खिल्ली खइनी के खातिर तुरंते आदमी एक दूसरा के सामने हाथ पसार देवेला. सरकार ह ई, राउरा चाहे जबन कही लेकिन इ बात बुझ जाइ की एकरा से सामाजिक दूरी पाटे के काम करेला खैनी.
काहे राउर मिजाज एकरा पर गरम बा बुझात न इखे, लेकिन इहो जान जाई की राउर मुंहबोलवा भाई लालू जी बरा चाव से खालन खैनी. अब भले उनका जेहल ग इला पर जबन र उरा मन करे कर दी.
पटनवा से लौटल ह बिसुनवा त कहत रहे की खैनी हो गइल खाद्य पदार्थ. ए महाराज राउरे तनका बताई की एकरा के कही खाइल जाला का. राउरो इ इंजीनियर के पढ़ाई पढ़ले बानी, राउरो सगे के ढेर सगहतियां खात होई लोग. तनी ओ लोग से सवाच लेम कि खैनी खाइल जाला कि घोटल जाला. त सुन ली एकरा के खाली ओठ के नीचे दबावल जाला. राउर तनका देर बाद फेक दिहल जाला. माटी के चीज माटी मे मिल गईल. अब कबनो आउर बात होखे त बताई जवना से लागे कि राउर बात जाइज बा.
रात-बिरात दांत दुखइला पर, दांत से खून आवे पर, पुरान से पुरान खोरला भइला पर खैनी तुरंत के इलाज रहे. एकरा से मंजन बनेला जबन पाइरिया के इलाज मे काम आवेला. अगर इ अतने खराब नशा रहित त शोले जइसन फिलिमवा मे गब्बरवा काहे खाइल, ओकरा खैनी ठोकला पर कतना सीटी बाजल आउर तबे बसंती नाची. कुल मिलाके खैनी का महातम बहुते पुरान बा, कहे वाला त इहां ले कहे ला कि डा.राजेन्द्र प्रसाद भी खात रहलन. अबहियो से विचार करी ए मुख्यमंत्री जी, इ नशा के पहिला पायदान ह आउर सबसे हल्का नशा. अब त देशी-विदेशी फैक्टरी मे बनत बा पुरिया वाला खैनी. आउर त आउर टिविया पर एकर परचारो आवे लागल बा. एगो गांठ बांध ली कि एकरा खइला से कवनो बेटी-बहू के इज्जत-आबरु पर आंच आइल होखे त बताइ.
फेन से एक बार विचार करी ए मुख्यमंत्री जी. कवनो भारी गलती भइल होखे त माफ करी, लेकिन इ खैनियां के बकस दी. आजो एक रुपया मे दिन भर के खोराक हो जाला, रुपया ना होखे त मंगनियों मे काम चल जाला. अब इ मत बुझेब कि एकर कीमत कवनो घीव से कम बा. इ खाली प्रेम बा की एक दूसरा के सामने हाथ पसरला के साथ ही इज्जत से मिल जाला. समाज मे खैनी वाला रिश्ता के डोर ना काटी ए मुख्यमंत्री जी. एक बार विचार करी ए मुख्यमंत्री जी.


text:
रायपुर, 04 फरवरी 2018। राज्यपाल श्री बलरामजी दास टंडन ले आज इहां राजभवन म विधानसभा अध्यक्ष श्री गौरीशंकर अग्रवाल ह सौजन्य मुलाकात करिन।
Related Articles
राज्यपाल श्री टंडन ले डॉ. वर्मा ह करिन सौजन्य भेंट
रायपुर, 26 अप्रैल 2018। राज्यपाल श्री बलरामजी दास टंडन ले आज इहां राजभवन म पंडित रविशंकर शुक्ल विश्वविद्यालय, रायपुर के नवनियुक्त कुलपति डॉ. केशरी लाल वर्मा ह सौजन्य मुलाकात करिन। मुहाचाही: विधानसभा अध्यक्ष करिन पत्रकार मन ले गोठ-बात
राज्यपाल ह गजल संग्रह ‘तन्हाई’ के करिस विमोचन
रायपुर, 11 मई 2018। राज्यपाल श्री बलरामजी दास टंडन ह आज इहां राजभवन म गरियाबंद निवासी श्री जितेन्द्र ‘सुकुमार’ के लिखे गजल संग्रह ‘तन्हाई’ के विमोचन करिस। राज्यपाल ह रचनाकार श्री जितेन्द्र ल गजल संग्रह के रचना बर बधाई अऊ शुभकामना दीन। मुहाचाही: छत्तीसगढ़ के झांकी के कलाकार मन ह विधानसभा अध्यक्ष ले करिन मुलाकात
राज्यपाल ले बनारस विश्वविद्यालय के प्रोफेसर ह करिस सौजन्य मुलाकात
रायपुर, 08 मार्च 2018। राज्यपाल श्री बलरामजी दास टंडन ले आज इहां राजभवन म प्रोफेसर राजकुमार, डायरेक्टर, इंस्टीट्यूट ऑफ मेनेजमेंट स्ट्डीज, बनारस हिन्दू विश्वविद्यालय, वाराणसी ह सौजन्य मुलाकात करिन। मुहाचाही: राज्यपाल ह गजल संग्रह ‘तन्हाई’ के करिस विमोचन


text:
कमालिस्तान स्टूडियो के गार्डेन में पिछला हफ्ता भोजपुरी फिलिमन के चर्चित अभिनेत्री रानी चटर्जी “धड्केला तोहरे नावे करेजवा” गुनगुनात नवोदित अभिनेता विजय वर्मा के आगा पीछा दउड़त रही. आजुकाल्हु ऊ विजय वर्मा का प्यार में पागल बाड़ी. स्टूडियो में शूटिंग के त बहाना रहे. ऊ विजय के अंकवारी में लेके प्रेमालाप करेला बेताब रहली. विजय वर्मा अपना से बहुते उमिरगर रानी से प्यार करे का पक्ष में नइखन आ रानी के देखते घबड़ा जालें आ बहुते असहज हो जालें आ रानी बाड़ी कि ….
जबसे ई फिलिम शुरू भइल बा रानी विजय के आपन दिल दे दिहले बाड़ी. ओह दिन जब विजय वर्मा उनुका पकड़ में अइलें त रानी अपना भावना के रोक ना पवली ताबड़तोड़ यूनिट क सोझ ही चुम्मा के बरसात कर दिहली. कोरिओग्राफर कानूओ मुखर्जी ई देख के हैरान रहलें काहे कि ई सीन शूटिंग क हिस्सा ना रहल.
दिनेश लाल यादव के निर्देशन में बनत एह फिल्म के निर्माण पूरा हो गइल बा आ एके जल्दिए रिलीज कइल जाई. विजय वर्मा के एही फिलिम से परदा पर उतारल जात बा. फिल्म में रानी चटर्जी उनकर नायिका बाड़ी.
(इरफ़ान मुम्बईवाला के रपट)


text:
भोजपुरी मेगा स्टार मनोज तिवारी के फिलिम ‘गोबर सिंह’ 14 जून के बिहार में रिलीज होखत बा. चर्चित निर्देशक बॉबी सिंह का निर्देशन में बनल एह फिलिम में मनोज तिवारी के साथ देबे वाला कलाकारन में रिंकू घोष, पारुल यादव, संतोष सिंह, फूल सिंह, नवल किशोर, राकेश त्रिपाठी, मोना राय, विकास सिंह वीरप्पन, प्रभुनाथ सिंह, राजेश तोमर वगैरह के नाम खास बा. साथ ही एहमें खुद निर्देशक बॉबी सिंह आ महाराष्ट्र के कांग्रेसी नेता कृपा शंकर सिंहो नजर अइहें.
निर्देशक बॉबी सिंह के कहना बा कि ‘गोबर सिंह’ गांव के एगो सिधवा बाकिर समस्या के साधे में माहिर नवही ह जवन अपना गाँव के समस्या के समाधान करे खातिर शहर चहुँपत बा आ फेर शुरू होखत बा जद्दोजहद. एह फिलिम में कुल आठ गो गाना लाल सिन्हा के संगीत से सजल बा. गीतकार हउवें श्याम देहाती आ राजेश मिश्रा. पटकथा आ संवाद लेखक राकेश त्रिपाठी अउर मनोज कुशवाहा हउवें.
पिछला दिने मुंबई में गोबर सिहं के ट्रायल शो भइल त देखे वाला लोग जबरदस्त तारीफ कइल एह फिलिम कें.
(शशिकांत सिंह, रंजन सिन्हा)


text:
बिहार के राजनीति में सहयोगी दल के गतबंधन में राखल एक ओर भाजपा खाती मुश्किल भईल जाता त दोसरा ओर महागठबंधन में भी अब सुगबुगाहट होखे लागल बा।
गुरुवार के पटना में दिहल मुख्यमंत्री नीतीश कुमार के भोज से किनारा करेवाला रालोसपा के राष्ट्रीय अध्यक्ष उपेंद्र कुशवाहा हालांकि अब मरहम लगावे के प्रयास कईले लेकिन संगे-संगे एगो सवाल भी खाड़ा क देले।
शुक्रवार के पटना पहुंचल उपेंद्र कुशवाहा एनडीए से अलग होखे के चर्चा के अफवाह करार देले अवुरी कहले कि काल्ह फ्लाइट छूटला के चलते उ भोज में ना आवे पवले। कुशवाहा एकरा संगही एगो सवाल कईले। उ कहले, “भोज में ना रहला के चलते हमरा से एतना सवाल काहें होखता? भोज में अमित शाह भी ना रहले, उनुका प सवाल काहें नईखे होखत?”
ए मौका प उनुका नाराजगी चाहे एनडीए छोड़े के सवाल प कुशवाहा कवनो गंभीर बयान देवे से बाचत देखाई देले अवुरी कहले कि ‘कवनो नाराजगी नईखे, बिहार में एनडीए एकजुट बा अवुरी एकजुट रही’।
मालूम रहे कि रालोसपा नीतीश कुमार के एनडीए चेहरा माने से इनकार करत गुरुवार के अगिला विधानसभा चुनाव में एनडीए के ओर से उपेंद्र कुशवाहा के मुख्यमंत्री पद के उम्मीदवार बनावे के मांग कईलस। ए मांग के बाद लगभग साफ रहे कि उपेंद्र कुशवाहा एनडीए के भोज में ना जईहे। हालांकि बाद में मामला शांत होखे के खबर भी आईल, लेकिन उपेंद्र कुशवाहा भोज में ना पहुंचले।
ओने पूर्व मुख्यमंत्री अवुरी हिंदुस्तानी अवाम मोर्चा (हम) के मुखिया जीतनराम मांझी आ राजद प्रमुख लालू प्रसाद यादव से मुलाक़ात कईले। मुलाक़ात के औपचारिक बतावत मांझी सीट बंटवारा से जुडल सवाल प कहले कि महागठबंधन के कमेटी बनला के बाद सीट बंटवारा प फैसला होई।
गुरुवार के भईल तेजस्वी यादव अवुरी राहुल गांधी के मुलाक़ात प मांझी कहले कि तेजस्वी राष्ट्रीय स्तर प महागठबंधन बनावे खाती राहुल गांधी से भेट कईले रहले। उ कहले कि सीट बंटवारा छोट मुद्दा बा, असली मुद्दा भाजपा के देश से उखाड़ फेंकल बाटे। मांझी कहले कि कुछूओ हो जाए, भाजपा के दोबारा ना आवे देवेके।


text:
खबर भोजपुरी में (बुध, 21 जनवरी 2015)
(मंगल, 20 जनवरी के खबर)
- कांग्रेस आ भाजपा से घूस के रुपिया ले के आआपा के वोट देबे के सलाह देबे वाला अरविन्द केजरीवाल के निर्वाचन आयोग नोटिस भेजले बावे कि काहें ना उनुका खिलाफ कार्रवाई कइल जाव. केजरीवाल के बियफे ले जवाब देबे के कहल गइल बा. एने केजरीवाल मंगल का दिने जुलूस ले के परचा दाखिल करे निकलले जरूर बाकिर नौटंकी लमहर खींचा गइल आ कार्यालय चहुँपत समय पार हो गइल आ ऊ परचा ना भर पवलें. अब फेरू काल्हु परचा दाखिल करे जइहें. काल्हुवे कांग्रेस के अजय माकन आ भाजपा के किरन बेदीओ आपन आपन परचा दाखिल करीहें.
- लोकसभा चुनाव में मोदी के बहस के चुनौती देबे वाला अरविन्द केजरीवाल अबकी किरन बेदी के बहस करे के चुनौती दिहले बाड़न. जवाब में किरन बेदी के कहना बा कि इंतजार करस, विधानसभा में भरपूर बहस के मौका मिली. ओने अजय माकन कहलन कि ऊ बहस करे ला तइयार बाड़न बशर्ते बहस कवनो अइसन चैनल पर होखो जवन सभका मंजूर होखो. अब ना नौ मन तेल होखी ना राधा के नाचे के मजबूरी होखी. एह घरी के चैनल अपना पक्षपाती रवैया का चलते लोग के भरोसा गँवा दिहले बाड़न. कुछ एंकर त एहीमें खुश रहेलें कि ऊ चिचिया चिचिया के केहू के बोले ना देसु.
- अध्यादेश ले अवला का बारे में राष्ट्रपति के राय जान गइला का बाद मंगल का दिने केन्द्र के बड़का मंत्रियन के बइठक भइल आ एह मुद्दा पर रायविचार भइल कि कवना तरह एह अध्यादेशन के संसद के अगिला सत्र का बेरा पारित करावल जाई आ अगर ना हो सकल त ओकर परिणाम का हो सकेला.
- पश्चिम बंगाल के बर्दवान में एगो बड़का रैली क के भाजपा अध्यक्ष अमित शाह मुख्यमंत्री ममता बनर्जी पर वोट बैंक राजनीति करे के अछरंग लगावत कहलन कि अइसने राजनीतिा का चलते खगरागढ़ विस्फोट भइल. बंगलादेश से होकत घुसपैठो खातिर राज्य सरकार के दोसी ठहरवलन.
- नागर विमानन मंत्री अशोक गजपति राजू मंगल का दिने कहलन कि सरकार देश के चार गो बड़का हवाई अड्डन के निजीकरण करे का बारे में सोचत बिया. अहमदाबाद में मीडिया के कहलन कि अहमदाबाद, चैन्नई, कोलकाता आ जयपुर हवाई अड्डा के निजीकरण करे के सोचल जात बा.
- अंतर्राष्ट्रीय मुद्राकोष अनुमान लगवले बा कि एह साल भारत के आर्थिक बढ़ोतरी छह फीसदी से तनी अधिका आ अगिला साल 2016 में साढ़े छह फीसदी हो सकेला. तब भारत के रफ्तार चीन से अधिका हो जाई. पिछला साल 2014 में भारत के वृद्धि दर 5.8 फीसदी रहुवे जबकि चीन के वृद्धि दर 7.4 फीसदी. मुद्राकोष इहो कहलसि कि एकर चाभी भारत सरकार के कार्यान्वन में बा.
- मुद्राकोष के अनुमान जनला का बाद देश के शेयर बाजार में मंगल का दिने फेरू एगो अउरी लमहर उछाल देखे के मिलल आ सेंसेक्स 523 अंक आ निफ्टी 145 अंक उछल के बंद भइल.
- देश में एह साल 17 जनवरी ले प्रधानमंत्री जन धन योजना का भीतर साढ़े ग्यारह करोड़ बैंक खाता खोलल गइल जवन कि दुनिया खातिर एगो रिकार्ड बन गइल. एह बात के गिनीज बुक ऑफ वर्ल्ड रिकार्डो मान लिहले बावे.
- सुप्रीम कोर्ट आजु मंगल का दिने कहलसि कि ओकर रुचि नाम जनला से बेसी धन के वापसी में बावे. एह खातिर अदालत याचिका दायर करे वाला बड़का अधिवक्ता राम जेठमलानी से दू हफ्ता का भीतर आपन शिकायत आ सुझाव विशेष जांच दल के देबे के कहलसि.
- देश में बाघन के गिनिती साल 2010 का मुकाबले साल चौदह में करीब डेढ़ा हो गइल बा. चार साल पहिले देश में 1706 गो बाघ रहले जबकि साल में एहनी के गिनिती 2226 हो गइल बा.
- तिकोनिया क्रिकेट सीरिज में खेलत आजु भारत इंगलैंड से चार विकेट से हार गइल. एह सीरिज में भारत के ई लगातार दुसरका हार हो गइल. अब अगिला मैच फेरू 26 तारीख के आस्ट्रेलिया से होखे वाला बा जे पिछला मैच में भारत के हरा दिहले रहुवे.
- उत्तर प्रदेश के तेज-तर्रार आईपीएस अधिकारी डीजीपी रहल बृजलाल बुध का दिने भाजपा में शामिल हो जइहें. एकरा के दलित वोट के राजनीति में भाजपा के बढ़त पैठ का रुप में देखल जात बा.
- ई-गवर्नेस में बढ़िया काम करे खातिर बिहार के ग्रामीण विकास विभाग के राष्ट्रीय स्तर पर स्वर्ण पुरस्कार खातिर चुनल गइल बा. ई पुरस्कार साल 2013-14 खातिर दिहल गइल बा.
- मुजफ्फरपुर जिला के सरैया इलाका के अजीजपुर गांव में अब हालात काबू में बा. एह घटना के न्यायायिक जाँच करावे के माँग कइले बाड़न सुशील मोदी. भाजपा के एगो बड़हन नेता शहनवाज हुसैन एह घटना खातिर बिहार सरकार के जिम्मेदार बतवलन जवना चलते निर्दोष लोग के जान चल गइल.
- राजद नेता लालू प्रसाद आ जदयू नेता नीतीश कुमार आजु बिहार के मुख्यमंत्री जीतन राम माँझी के अभयदान देत कहलें कि बिहार में माँझी सरकार के कवनो तरह के खतरा नइखे. नीतीश कुमार कहलन कि भाजपा के चाल कामयाब ना हो पाई. जदयू के प्रदेश अध्यक्ष वशिष्ठ नारायण सिंह कहलन कि बोलतुअन पर लगाम कसल जाई.


text:
वल्ड वाइड वेब
वल्ड वाइड वेब (World Wide Web) या WWW एगो ज्ञान आ जानकारी के दुनिया हवे जेह में बिबिध प्रकार के दस्तावेज आ वेब संसाधन सभ यूनिफ़ॉर्म रिसोर्स लोकेटर (यूआरएल) द्वारा पहिचानल जालें, हाइपरटेक्स्ट प्रोटोकॉल द्वारा आपस में जुड़ल रहे लें, आ इंटरनेट के माध्यम से इनहन ले पहुँचल जा सके ला। अंग्रेज बैज्ञानिक टीम बर्नर्स ली एकर खोज 1989 में कइलें आ जब ऊ स्विट्जरलैंड में सर्न में नियुक्त रहलें, 1990 में वेब ब्राउजर खातिर प्रोग्राम लिखलें। 1991 में एकरा के सर्न से बाहर रिलीज कइल गइल आ अगस्त 1991 में ई इंटरनेट पर पब्लिक खातिर उपलब्ध भइल।
आज के इन्फार्मेशन जुग के निर्माण में वल्ड वाइड वेब के बहुत महत्व वाला योगदान रहल बा। वर्तमान में करोड़ों लोग एही के माध्यम से इंटरनेट के साथ जुड़े ला।